title: Väinö Tiihonen

text:
Vasta 16-vuotiaana Väinö Tiihonen suoritti 27. tammikuuta 1929 Puijon uuden hyppyrimäen avaushypyn. Samalla Tiihosesta tuli nuorin yleisen sarjan kilpailun voittaja. Kaksikymmentä vuotta myöhemmin Puijolle valmistui 90 metrin normaalimäki (valmistumisaikaan suurmäki). Väinö Tiihonen "Puijon
peipponen" sai kunnian suorittaa myös tämän mäen avaushypyn 20. maaliskuuta 1949.


title: Väinö Tiihonen

text: Väinö Tiihosen pojanpoika on rap-artisti Cheek (Jare Tiihonen).


title: Sauli Pälli

text: Sauli Pälli (23. syyskuuta 1912 Kymi – 13. joulukuuta 1960 Valkeakoski) oli suomalainen mäkihyppääjä ja yhdistetyn hiihtäjä.


title: Sauli Pälli

text: Pälli sijoittui mäkihypyssä 19:nneksi Sollefteån MM-kilpailuissa 1934 sekä yhdistetyssä 12:nneksi Vysoké Tatryn MM-kilpailuissa 1935. Hän voitti mäkihypyn Suomen-mestaruuden vuonna 1934 ja saavutti SM-hopeaa vuonna 1938. Salpausselän Kisoissa hän sijoittui toiseksi vuonna 1935 ja kolmanneksi vuonna 1936. Ounasvaaran kilpailun hän voitti vuonna 1936.


title: Sauli Pälli

text: Sauli Pällin veljet Tauno ja Lasse olivat myös hyviä mäkihyppääjiä. Lahdessa veljekset suorittivat vuonna 1938 yli 60 metriä kantaneen kolmoishypyn.


title: More

text: More voi tarkoittaa:


title: Amber Marshall

text: Amber Marshall (s. 2. kesäkuuta 1988 London, Ontario) on kanadalainen näyttelijä, joka tunnetaan parhaiten televisiosarjasta "Sydänmailla".


title: Amber Marshall

text: Marshall on käynyt Lester B. Pearsonin taidekoulun. Hän rakastaa hevosia: ne ovat hänen elämänsä ja hän on ratsastanut niin kauan kuin jaksaa muistaa.


title: Amber Marshall

text: Marshall asuu pienellä maatilalla lähellä Calgarya kymmenien eläintensä ja aviomiehensä Shawn Turnerin kanssa.


title: Voimistelu kesäolympialaisissa 1996

text: Vuoden 1996 kesäolympialaisten voimistelu järjestettiin 20. heinäkuuta – 29. heinäkuuta 1996 Stegeman Coliseumissa, Athensissa, Yhdysvalloissa. Tämä oli 23. kerta kun laji oli mukana olympialaisten ohjelmassa. Mukana oli 216 osanottajaa 36 eri maasta. Tapahtumia oli 16.


title: Adamsin–Onísin sopimus

text: Adamsin–Onísin sopimus (tunnetaan myös nimillä mantereen ylittävä sopimus ja Floridan osto) oli Yhdysvaltojen ja Espanjan vuonna 1819 kirjoittama sopimus, jossa Espanja luovutti Floridan Yhdysvalloille ja jossa määriteltiin Yhdysvaltojen ja Uuden Espanjan (tulevan Meksikon) raja. Samalla Yhdysvallat tunnusti Texasin kuuluvan Espanjalle.


title: Li Weifeng

text: Li Weifeng (kiin. 李玮峰, s. 1. joulukuuta 1978 Changchun, Kiina) on kiinalainen jalkapalloilija, pelipaikaltaan puolustaja. Hänen nykyinen seuransa on Kiinan miesten jalkapallon pääsarjassa Kiinan Superliigassa pelaava Tianjin Teda. Li on vuonna 1998 alkaneella urallaan edustanut Kiinan maajoukkuetta yli sadassa ottelussa.


title: Li Weifeng

text: Hänet tunnetaan parhaiten hyvästä pääpelistään, jonka mukaan hän onkin saanut lempinimen "Isopää".


title: Li Weifeng

text: Li aloitti seurajoukkueuransa vuonna 1998 Kiinan Superliigassa pelaavassa Shenzhen Ping'anissa. Hän pelasi siellä neljä kautta, joiden aikana hän edusti joukkuettaan peräti 92 ottelussa, tehden neljä maalia. Kaudella 2002–2003 hän pelasi yhden ottelun Evertonin joukkueessa, joka pelaa Valioliigassa, Englannin jalkapallon korkeimmalla sarjatasolla. Li ei pystynyt vakuuttamaan valmennusjohtoa kyvyillään ja siirtyi nopeasti takaisin Shenzheniin, joka oli muuttanut joukkueensa nimen Jianlibaoksi.


title: Li Weifeng

text: Vuonna 2006 Jianlibao kärsi talousvaikeuksista, ja Li joutui jättämään seuran monen muun joukkuetoverinsa tavoin. Hän pysyi edelleen maansa pääsarjassa, ja siirtyi tällä kertaa pelaamaan Shanghai Shenhua FC:hen, vaikka Serie A:n Fiorentina olisi ollut myös kiinnostunut ostamaan hänet.


title: Li Weifeng

text: Peliajan puutteen vuoksi Li vaihtoi kaksi vuotta myöhemmin edelleen seuraa kotimaassaan. Hän osallistui kahteen otteluun Wuhan Guanggun joukkueessa, kunnes se pian vetäytyi liigasta ja lopetti kokonaan toimintansa epäoikeudenmukaiseksi katsomansa kohtelun vuoksi. Li jäi ilman seuraa loppukauden ajaksi. Suuri osa joukkueen pelaajista laitettiin kauden lopuksi siirtolistalle, heidän joukossaan myös Li. Hetken ajan näytti, ettei hän pääsisi pelaamaan mihinkään seuraan, mutta AFC:n mestareiden liigan uusi sääntö muutti kaiken. Säännön mukaan jokaisella joukkueella tulee olla vähintään yksi ulkomaalainen pelaaja. Japanin ja Etelä-Korean pääsarjojen joukkueet kiinnostuivat heti Listä, joka lopulta valitsi joukkueekseen Korean K-Leaguessa pelaavan Suwon Samsung Bluewingsin, jonka kanssa hän teki 400 000 Yhdysvaltain dollarin arvoisen sopimuksen kahdeksi vuodeksi.


title: Li Weifeng

text: Li sai kahden keltaisen kortin myötä ulosajon ensimmäisessä Bluewingsin ottelussaan AC Sparta Prahaa vastaan. Toisessa ottelussa hän kuitenkin hyvitti tilanteen tekemällä ottelun avausmaalin. Ottelu pelattiin japanilaista Kashima Antlersia vastaan, ja Bluewings voitti sen luvuin 4–1.


title: Li Weifeng

text: Tammikuussa 2011 Li palasi takaisin Kiinaan, jossa hän allekirjoitti sopimuksen Tianjin Tedan kanssa.


title: Li Weifeng

text: Li pelasi ensimmäisen maajoukkueottelunsa Kiinan joukkueessa marraskuussa 1998. Tuolloin kyseessä oli ystävyysottelu Etelä-Koreaa vastaan. Ensimmäisen maalinsa hän teki alle kuukautta myöhemmin Aasian kisoissa Omanin jalkapallomaajoukkuetta vastaan.


title: Li Weifeng

text: Kiinan valmentaja Arie Haan nimesi Lin joukkueensa kapteeniksi vuonna 2003. Hänen kapteenin paikkansa luovutettiin myöhemmin Zheng Zhille.


title: Thunderball

text: Thunderball on:


title: Voimistelu kesäolympialaisissa 2000

text: Vuoden 2000 kesäolympialaisten voimistelu järjestettiin 16. – 25. syyskuuta ja 28. syyskuuta – 1. lokakuuta 2000. Teline- ja trampoliinivoimistelu järjestettiin Sydney SuperDomessa ja rytminen voimistelu Sydneyn Olympic Parkin kolmannessa paviljongissa. Tämä oli 24. kerta kun laji oli mukana olympialaisten ohjelmassa. Tapahtumia oli 18.


title: My Little Pony: Ystävyyden taikaa

text: My Little Pony: Ystävyyden taikaa () on yhdysvaltalais-kanadalainen Hasbron My Little Pony -lelusarjan pohjalta tehty lasten animaatiosarja. Sarjan on luonut Lauren Faust, joka on työskennellyt miehensä Craig McCrackenin rinnalla sarjoissa "Tehotytöt" ja "Foster's Home for Imaginary Friends."


title: My Little Pony: Ystävyyden taikaa

text: Sarjaa on 2018 vuoteen mennessä esitetty kahdeksan tuotantokautta, joista kaikilla muilla kausilla paitsi kolmannella on ollut kullakin 26 jaksoa. Kolmannella tuotantokaudella jaksoja oli puolet vähemmän eli 13 kappaletta. Suomessa sarjaa on esitetty televisiossa alkuperäisten esitysten jälkeen suomeksi puhuttuna. Ensimmäinen jakso esitettiin Suomessa Nelosella 1. syyskuuta 2012.


title: My Little Pony: Ystävyyden taikaa

text: Sarja seuraa Twilight Sparkle -nimistä yksisarvista, jonka tämän opettaja ja mentori, prinsessa Celestia, lähettää Ponyvilleen opiskelemaan ystävyyden taikaa. Twilight Sparkle on aluksi skeptinen asian suhteen, sillä häntä kiinnostaa enemmän opiskelu, kuin ystävien saaminen. Ponyvilleen saapuessaan Twilight ystävystyy viiteen hyvin erilaiseen poniin, joista jokainen edustaa omalla tavallaan ystävyyden erilaisia osa-alueita. Twilightin uusia ystäviä, ja sarjan viisi muuta päähenkilöä, ovat pegasokset Rainbow Dash ja Fluttershy, maaponit Applejack ja Pinkie Pie, sekä pääkuusikon toinen yksisarvinen Rarity.


title: My Little Pony: Ystävyyden taikaa

text: Sarjan jaksot keskittyvät pääsääntöisesti päähenkilöiden arkipäiväiseen elämään Ponyvillessä ja sen ympäristössä, ratkoen arkipäivän ongelmia ja kommelluksia. Tapahtumien keskiössä on yksi tai useampia pääkuusikon jäsenistä, ja useimmissa jaksoissa on jokin ystävyyteen tai jokapäiväiseen elämään liittyvä opetus. Ensimmäisellä kaudella ponit lähettivät usein kirjeitä prinsessa Celestialle, opittuaan jotain uutta ystävyydestä. Joissakin jaksoissa esiintyy myös Söpöysmerkkiklubi (engl. "Cutie Mark Crusaders" eli "CMC"), jossa Applejackin pikkusisko Apple Bloom, Rarityn pikkusisko Sweetie Belle ja heidän ystävänsä Scootaloo yrittävät epätoivoisesti keksiä erikoistaitonsa ja saada söpöysmerkkinsä. Viidennen kauden loppupuolella he viimein onnistuvatkin siinä.


title: My Little Pony: Ystävyyden taikaa

text: Ensimmäinen kausi


title: My Little Pony: Ystävyyden taikaa

text:
Ensimmäisen kauden alussa Twilight Sparkle huomaa, että vanhan ennustuksen mukaan, Kuuhun kauan sitten karkotettu, Nightmare Moon -niminen paha poni on tekemässä paluuta, ja langettamassa Equestrian maan ikuiseen yöhön. Twilight Sparkle lähtee yhdessä uusien ystäviensä kanssa etsimään Harmonian Elementtejä (engl. "Elements of Harmony"), mystisiä taikaesineitä, joiden avulla Nightmare Moonin voi pysäyttää. Matkan aikana Nightmare Moon kokoaa kuusikon tielle esteitä ja vaaroja, mutta toisiinsa turvaten he selviytyvät vaaroista. Twilight Sparkle ymmärtää, että Harmonian Elementit ovat hänessä ja hänen ystävissään itsessään, ja voitettuaan Nightmare Moonin, Twilight Sparkle saa luvan jäädä Ponyvilleen asumaan, ja oppimaan lisää uusien ystäviensä avulla. Nightmare Moon muuttuu takaisin prinsessa Lunaksi, prinsessa Celestian siskoksi.
Ensimmäisellä kaudella ponit myös valmistautuvat Suureen Vuosijuhlaan (Grand Galloping Gala) joka järjestettiin kauden lopussa.


title: My Little Pony: Ystävyyden taikaa

text: Toinen kausi


title: My Little Pony: Ystävyyden taikaa

text: Toisella kaudella ponit saavat uuden vihollisen, Discordin, joka uhkaa laittaa koko Equestrian mullin mallin. Ystävykset kokevat koettelemuksia, mutta lopulta kivettävät Discordin uudestaan Harmonian Elementtien avulla. Toinen kausi jatkuu sitten taas ystävyyden oppimisen merkeissä ja arkipäivän kommelluksien selviämisestä. Toinen kausi päättyy suuriin häihin, joissa Twilightin veli, Shining Armor ja Mi Amore Cadenza (kutsutaan yleensä nimellä prinsessa Cadance) menevät naimisiin. Cadance oli ollut Twilightin lapsenvahti kun tämä oli pienempi.


title: My Little Pony: Ystävyyden taikaa

text: Kolmas kausi


title: My Little Pony: Ystävyyden taikaa

text: Kolmannella kaudella ponit matkaavat Kristallivaltakuntaan (engl. "Crystal Empire") tapaamaan toisella kaudella avioituneita Cadancea ja Shining Armoria, mutta kaikki ei ole aivan mallillaan. Twilight ystävineen onnistuvat loppujen lopuksi päihittämään pahat voimat ja palaavat sitten takaisin Ponyvilleen. Tämän jälkeen kolmas kausi jatkuu taas arkipäiväisempien ongelmien parissa.


title: My Little Pony: Ystävyyden taikaa

text: Kolmannen kauden lopussa Twilight Sparklen viiden poniystävän söpöysmerkit sekoittuvat keskenään. Twilight selvittää mysteerin ja saa kaiken ennalleen, minkä jälkeen hän tapaa prinsessa Celestian tähtisumua ympäröivässä paikassa. Celestia muuttaa Twilight Sparklen alicorniksi eli yksisarviseksi poniksi, jolla on myös pegasoksen siivet ja samalla Twilightista tulee myös ystävyyden prinsessa.


title: My Little Pony: Ystävyyden taikaa

text: Neljäs kausi


title: My Little Pony: Ystävyyden taikaa

text: Neljännellä kaudella Twilight ja hänen ystävänsä kokevat kummia. Prinsessat Celestia ja Luna katoavat kenenkään huomaamatta ja prinsessa Cadance ei voi auttaa, sillä hänen pitää suojella Kristallivaltakuntaa. Niinpä Ponyville jää Twilightin hoidettavaksi. Discordia epäillään syypääksi, mutta osoittautuukin, ettei se olekaan hän. Zecoran taikajuoman avulla Twilight löytää Harmonian puun (engl. "The Tree of Harmony"), ja kadonneiden prinsessojen mysteeri alkaa selvitä. Twilight löytää Ikimetsästä (engl. "Everfree Forest"), Celestian ja Lunan vanhasta linnasta sairaan Harmonian puun, jonka hän parantaa Harmonian Elementeillä ystäviensä kanssa. Lopulta Celestian ja Luna löytyvät ja kaikki palaa ennalleen Equestriassa. Harmonian puu antaa pääkuusikolle arkun, johon tarvitaan kuusi avainta. Neljännen kauden varrella jokainen pääkuusikon jäsen joutuu tilanteeseen, jossa koetellaan heidän elementtejään.


title: My Little Pony: Ystävyyden taikaa

text: Neljännen kauden lopussa Twilight turhaantuu prinsessana olemiseen, koska hänellä ei ole mitään kuninkaallista tehtävää, toisin kuin esim. Celestialla, joka nostaa auringon ja Lunalla, joka valvoo ja hallitsee ponien unia sekä nostaa kuun. Niinpä Celestia nimeää Twilightin ystävyyden prinsessaksi; ystävyyden taika on Equestrian vahvinta taikaa, edes alicorn-taika ei ole yhtä vahvaa. Samalla Twilightin asunto kirjastossa tuhoutuu ja hänelle ilmestyy tilalle oma linna, jossa on myös paikat muille pääkuusikon poneille.


title: My Little Pony: Ystävyyden taikaa

text: Viides kausi


title: My Little Pony: Ystävyyden taikaa

text: Viidennen kauden alussa Twilight ja hänen ystävänsä istuvat valtaistuimilleen. Istuinten keskellä oleva kartta (engl. "The Cutie Mark Map") antaa poneille erilaisia tehtäviä osoittamalla, missä päin Equestriaa on ystävyysongelma. Ensimmäinen tehtävä koskee jokaista, ja ponit lähtevät yhdessä Our Town -nimiseen kaupunkiin. Ponien tehtävä on kukistaa ilkeä Starlight Glimmer, jonka mielestä söpöysmerkit turmelevat ponien olemuksen. Lopulta Starlight pakenee kaupungista, ja kaupunkilaiset saavat söpöysmerkkinsä takaisin. Kauden lopussa Starlight kuitenkin palaa mukanaan Starswirl parrakkaan loitsu, jonka avulla hän uskoo voivansa muuttaa Equestrian tulevaisuutta. Twilight kuitenkin tapansa mukaan keksii keinon osoittaa Starlightille, kuinka tärkeää ystävyys on, ja miksi hänen ei kannata yrittää kostaa. Starlight ja Twilight palaavat takaisin nykyhetkeen ja Starlight ystävystyy myös muiden ponien kanssa. Kauden aikana myös esim. Rarityn unelma toteutuu pitää toista putiikkia Canterlotissa, ja söpöysmerkkiklubilaiset saavat vihdoin söpöysmerkkinsä. Myös Diamond Tiara ja Silver Spoon lopettavat heidän kiusaamisensa ja ystävystyvät Söpöysmerkkiklubin kanssa.


title: My Little Pony: Ystävyyden taikaa

text: Kuudes kausi


title: My Little Pony: Ystävyyden taikaa

text:
Kuudennella kaudella keskitytään seuraamaan kuinka Twilight yrittää ystävyyden prinsessana opettaa Starlightia ymmärtämään ystävyyden merkitystä ja saamaan uusia ystäviä, kuten Celestia opetti Twilightia ensimmäisellä kaudella. Starlight ystävystyy mm. Trixien kanssa, josta Twilight ei ole mielissään, sillä pelkää Trixiellä olevan huonoa vaikutusta Stralightiin. Prinsessa Cadance ja Shining Armor saavat vauvan nimeltä Flurry Heart, joka hämmentää kaikkia synnyttyään alicornina. Flurry Heart on vähällä aiheuttaa kaaoksen Kristallivaltakunnassa, sillä hän ei osaa vielä hallita voimiaan.
Kuudennen kauden lopussa Starlight,Trixie,Discord ja kiltti vaihdokas Thorax lähtevät vaihdokkaiden valtakuntaan,sillä kuningatar Chrysalis on vanginnut kaikki Equestrian tärkeät ponit (pääkuusikon,prinsessat,Shining armorin ja Flurry Heartin.) Vaihdokaspesässä ei toimi ponitaika eikä Discordin kaaostaika joten pääkuusikon on selvittävä yksin.


title: My Little Pony: Ystävyyden taikaa

text:
Seitsemäs kausi
Kauden aikana pääkuusikko tutustuu Equestrian sankarihahmoihin, Pilareihin, jotka joutuivat toiseen ulottuvuuteen karkottaakseen pahan Varjojen Ponin Equestriasta. He elivät tuhat vuotta sitten. Pilarit ovat:


title: My Little Pony: Ystävyyden taikaa

text: Twilight löytää loitsun, joka palauttaa pilarit, sillä Twilight ihailee Starswirlia kovasti. He palauttavat pilarit, mutta käy ilmi, että samalla he palauttavat myös varjojen ponin. Ponit pelkäävät joutuvansa uhraamaan elementtinsä saadakseen Varjojen Ponin takaisin. Starlight keksii, että homma voi hoitua myös puhumalla. Käy ilmi, että Varjojen poni on oikeasti yksisarvinen Stygian, joka ihaili pilareita, mutta suuttui heille, sillä pilarit luulivat häntä pahaksi. Kaudella myös muun muassa Maud Pie muuttaa Ponyvilleen, Cmc järjestää Söpöysmerkkileirin, Fluttershy toteuttaa unelmansa, Applejackin vanhempien tarina selviää ja Rainbow Dashin vanhemmat näkyvät.


title: My Little Pony: Ystävyyden taikaa

text: Kahdeksas kausi


title: My Little Pony: Ystävyyden taikaa

text: Twilight avaa ystävyyskoulun, mutta rasistinen koulutarkastaja Neighsay ei pidä siitä, että koulussa on jakkeja,vaihdokkaita,hevoskotkia,aarnikotkia ja lohikäärmeitä ponien lisäksi.,Jakki Yona,Lohikäärme Smoulder,vaihdokas Ocellus,aarnikotka Gallus,hevoskotka Silverstream ja maaponi Sandbar ystävystyvät. Kahdeksannella kaudella tapahtuu paljon asioita. Niistä tärkeimmät:


title: My Little Pony: Ystävyyden taikaa

text: Kauden lopussa pegasusvarsa Cozy Glow haluaa valtaa ja vie Tirekin kanssa taian Equestriasta. Pääkuusikko käy Tartaruksessa tapaamassa Tirekiä. Nuori kuusikko päihittää Cozy Glowin, joka viedään Tartarukseen.


title: My Little Pony: Ystävyyden taikaa

text: Sarjalla on kuusi ponia päähenkilöinä. Heidän joukossaan on yksi alicorn (ennen yksisarvinen, Twilight Sparkle), yksi yksisarvinen (Rarity), kaksi pegasosta (Rainbow Dash, Fluttershy) sekä kaksi maaponia (Applejack, Pinkie Pie). Tärkein tapahtuma paikka on Equestria eli maa, jossa sarjan hahmot asuvat. Pääartikkelissa esitellään sarjassa esiintyvät hahmot, keskeiset tapahtumapaikat sekä sarjalle ominaista sanastoa.


title: My Little Pony: Ystävyyden taikaa

text: Sarjan faneille on syntynyt ajan mittaan oma kulttuurinsa sarjan ympärille muun muassa omine termeineen, tapahtumineen ja taideyhteisöineen.


title: My Little Pony: Ystävyyden taikaa

text: Alun perin 4chanista liikkeelle lähtenyt sarjan kohderyhmän ulkopuolella olevien fanitus levisi internetissä ja sarjasta tuli yhä tunnetumpi. Sarja onkin saavuttanut kulttisuosion. Merkittävä osa sarjan faneista on kohderyhmän ulkopuolelta olevia 12–35-vuotiaita poikia ja miehiä. Tällaisista kohderyhmän ulkopuolelta olevista fanista käytetään englanninkielistä termiä "brony", joka tulee sanoista "brother" ja "pony" . Sarjan naispuolisista faneista on käytetty termiä "pegasister", joka on yhdistelmä englannin kielen sanoista "pegasus" (suom. "pegasos") ja "sister", mutta toisinaan myös naispuoliset fanit kutsuvat itseään bronyiksi. Brony-termi kattaa siis laajassa merkityksessään kaikki varsinaisen kohderyhmän ulkopuolelta olevat fanit ja kapeassa merkityksessään vain kohderyhmän ulkopuolelta olevat miespuoliset fanit.


title: My Little Pony: Ystävyyden taikaa

text: Yhdysvalloissa, "Baltimore"lla järjestetään vuosittain myös "Bronycon" , joka kerää sarjan faneja tapahtumaan.


title: My Little Pony: Ystävyyden taikaa

text: Sarjan suomenkielisestä tuotannosta vastaa SDI Media A/S. Ääniohjaana toimii Kari Starck (jaksot 1–80) sekä Mikko Laiho (jaksot 81–91) ja kääntäjinä Päivi Kangas sekä Erno Koskenmäki (kaudet 2–3).


title: My Little Pony: Ystävyyden taikaa

text: My Little Pony: Ystävyyden taikaa - yhden DVDn julkaisut


title: My Little Pony: Ystävyyden taikaa

text: My Little Pony: Ystävyyden taikaa - monilevyjulkaisut


title: My Little Pony: Ystävyyden taikaa

text: My Little Pony: ElokuvaElokuvan kotivideojulkaisu listattu Ystävyyden taikaa -julkaisujen joukossa, koska elokuva on osa Ystävyyden taikaa -sarjaa ja sarjan 8. kausi on suoraa jatkoa elokuvalle.


title: Ed Marinaro

text: Ed Marinaro (s. 31. maaliskuuta 1950 New York) on yhdysvaltalainen näyttelijä ja entinen amerikkalaisen jalkapallon ammattilaispelaaja. Cornellin yliopiston joukkueessa pelannut Marinaro varattiin NFL:n vuoden 1972 varaustilaisuudessa, varaajana Minnesota Vikings. Marinaro pelasi ammattilaisena kuusi kautta, kunnes joutui lopettamaan uransa jalkavamman takia. Marinaro pääsi College Football Hall of Fameen vuonna 1991. Jalkapallouransa jälkeen Marinaro muutti Los Angelesiin ja ryhtyi näyttelijäksi. Hän on näytellyt muun muassa Hill Street Blues -televisiosarjassa Joe Coffeyn roolissa vuosina 1981–1987.


title: Jonathan Téhoué

text: Jonathan Téhoué (s. 3. elokuuta 1984) on ranskalainen jalkapallohyökkääjä. Hän on pelannut kotimaansa lisäksi Belgiassa ja Turkissa ja siirtyi vuonna 2009 englantilaiseen ykkösliigaseuraan Leyton Orientiin, jossa hän pelasi kahden ja puolen kauden aikana 62 liigaottelua ja teki niissä 12 maalia. Maaliskuussa 2012 hänet lainattiin yhtä sarjatasoa alempana pelaavaan Swindon Towniin.


title: Ye Shiwen

text: Ye Shiwen (yksinkertaistetuilla merkeillä: 叶诗文, perinteisillä merkeillä: 葉詩文, pinyin: Yè ShīWén, s. 1. maaliskuuta 1996 Hangzhou) on kiinalainen uimari.


title: Ye Shiwen

text: Ye voitti Kantonin Aasian kisoissa 2010 kultaa 200 metrin sekauinnissa ajalla 2.09,37 ja 400 metrin sekauinnissa ajalla 4.33,79. Dubain lyhyen radan MM-kilpailuissa 2010 hän sai samoissa lajeissa hopeaa. Hän voitti 200 metrin sekauinnin pitkän radan maailmanmestaruuden Shanghaissa 2011 ajalla 2.08,90.


title: Ye Shiwen

text: Lontoon olympialaisissa 2012 Ye voitti kultaa 400 metrin sekauinnissa maailmanennätysajalla 4.28,43. Yetä vastaan esitettiin uinnin jälkeen doping-epäilyjä, sillä hän ui vapaauintiosuuden samaa vauhtia kuin miesten 400 metrin sekauinnin kärkiuimarit samana iltana: toiseksi viimeisellä altaanvälillä hän oli nopeampi kuin miesten kilpailussa neljänneksi sijoittunut Michael Phelps ja viimeisellä 50 metrillä nopeampi kuin miesten voittaja Ryan Lochte. Yen itsensä mukaan kyse oli uimarien erilaisesta vauhdinjaosta. Kolmea päivää myöhemmin 200 metrin sekauinnissa Ye otti jälleen olympiakultaa, tällä kertaa uudella olympia- ja Aasian ennätysajalla 2.07,57.


title: Ye Shiwen

text: Ye saavutti Istanbulin lyhen radan MM-kilpailuissa 2012 kultaa 200 metrin sekauinnissa ajalla 2.04,64 ja hopeaa 400 metrin sekauinnissa ajalla 4.23,33. Barcelonan MM-kilpailuissa 2013 hän oli 200 metrin sekauinnissa neljäs ja 400 metrin sekauinnissa seitsemäs. Incheonin Aasian kisoissa 2014 hän voitti kultaa 200 metrin sekauinnissa ajalla 2.08,94, 400 metrin sekauinnissa ajalla 4.32,97 ja 4 × 100 metrin vapaauintiviestissä.


title: Hunt to Kill

text: Hunt to Kill on vuonna 2010 suoraan DVD:lle julkaistu kanadalainen toimintatrillerielokuva. Elokuvan on ohjannut Keoni Waxman ja käsikirjoittanut Frank Hannah. Pääosissa näyttelivät muun muassa Steve Austin, Gil Bellows ja Marie Avgeropoulos.


title: Hunt to Kill

text: Rajavartija agentti Jim Rhodes on juuri menettänyt työparinsa ja yrittää kasvattaa kapinallista tytärtään Montanan vuoristoilla. Matkalla hakemaan tyttärensä sheriffin toimistosta, ryhmä roistoja ottaa hänet ja tyttärensä panttivangiksi. Roistot haluavat vain rahakassin itselleen, jota eräs mies on lähtenyt viemään metsään. Rhodes tuntee paikalliset metsät ja joutuu heidän oppaaksi. Löydettyään rahakassin he pettävät Rhodesin ja olettavat hänen kuolleen pudotessaan jyrkänteeltä alas. Yksitellen Rhodes lähtee jahtaamaan roistoja pitkin metsää houkuttelemalla heidät tyttärensä avustuksella ansaan.


title: Dumdum

text: Dumdum-luodit ovat luoteja, jotka laajenevat voimakkaasti ja mahdollisesti pirstaloituvat ("räjähtävät") osuessaan kohteeseen.


title: Dumdum

text: Nimi "dumdum" annettiin näille luodeille niiden ensimmäisen valmistuspaikan, Intiassa lähellä Kalkuttaa sijaitsevan Dumdumin mukaan, jossa oli englantilaisten asevarikko ja patruunalataamo "Dum-Dum Arsenal" 1800-luvun lopulla. Siellä valmistettiin sekä onttopäisiä että pehmeäkärkisiä luoteja ".303 British"-ammusta varten.


title: Dumdum

text:
Luodin keskelle tehty onkalo tekee luodista kevyemmän ja tarkemman, ja luoti pysäyttää tiivisnahkaisen saaliseläimen nopeammin kuin tavallinen luoti, mutta läpäisykyvyn ja kestävyyden vähentymisen kustannuksella.
Kokovaippaisista luodeista tehtiin laajenevia/hajoavia viilaamalla luodin kärjestä millimetri pois, jolloin lyijyinen sisus paljastui ja luoti saattoi laajeta osuessaan.


title: Dumdum

text: Dumdum-luodit kiellettiin Haagin sopimuksella sotilaskäytössä 1899.


title: Dumdum

text: Dumdum-luodeista ovat kehittyneet modernit "hollow-point" -luodit, jotka laajenevat sienimäiseksi osuessaan, mutteivät hajoa dumdum-luotien tapaan. Hollow-point -luotien koko liike-energia jää laajenemisen takia saaliseläimeen ja aiheuttaa siten suurempaa vahinkoa, kuin kokovaippaluoti, joka voi edetä vaikka norsun läpi muuttamatta muotoaan.


title: Dumdum

text: Laajenevia (hollow-point) luoteja myydään muun muassa pienriistan metsästykseen, esim. ".22 LR Lapua Hollow Point"


title: Dumdum

text: Koska laajenevat luodit tappavat tai saattavat kohteen toimintakyvyttömäksi – vaikka niitä ei saakaan käyttää sotilaskäytössä – niiden käyttö on laillista, jopa toivottavaa joissain olosuhteissa. Laajenevia luoteja voi käyttää metsästyksessä, jolloin taataan saaliseläimen nopea pysäyttäminen, tai nopea kuolema tuhoeläimelle. Poliisiviranomaisten käytössä kohteeseen jäävä luoti pienentää sivullisille aiheutuvaa vaaraa, jonka kohteen läpäisevä luoti voisi aiheuttaa. Yhdistyneissä Kuningaskunnissa joitain riistaeläimiä "ei saa" ampua sellaisella kokovaippaluodilla, joka ei laajene. Joissain paikoin ampumaradoilla ei saa ampua kokovaippaluodeilla niiden siluettiammunta-maalitauluille tekemien vahinkojen takia.


title: Alicia Coutts

text: Alicia Jayne Coutts (s. 14. syyskuuta 1987 Brisbane) on australialainen uimari, joka edustaa seuratasolla Redlands Swim Clubia.


title: Alicia Coutts

text: Coutts saavutti junioreiden Tyynenmeren-mestaruuskilpailuissa Mauissa 2005 kultaa 4 × 100 ja 4 × 200 metrin vapaauintiviesteissä, hopeaa 100 metrin perhosuinnissa ja pronssia 200 metrin sekauinnissa. Pekingin olympialaisissa 2008 hän sijoittui 200 metrin sekauinnissa viidenneksi. Irvinen Tyynenmeren-mestaruuskilpailuissa 2010 hän sai hopeaa 4 × 100 metrin vapaa- ja sekauintiviesteissä sekä pronssia 100 metrin perhosuinnissa. Saman vuoden Kansainyhteisön kisoissa Delhissä hän voitti kultaa 100 metrin vapaa- ja perhosuinnissa, 200 metrin sekauinnissa sekä 4 × 100 metrin vapaa- ja sekauintiviesteissä.


title: Alicia Coutts

text: Coutts saavutti Shanghain MM-kilpailuissa 2011 hopeaa 100 metrin perhosuinnissa ja 200 metrin sekauinnissa sekä pronssia sekauintiviestissä. Lontoon olympialaisissa 2012 hän voitti kultaa 4 × 100 metrin vapaauintiviestissä, hopeaa 200 metrin sekauinnissa, 4 × 200 metrin vapaauinti- ja 4 × 100 metrin sekauintiviesteissä sekä pronssia 100 metrin perhosuinnissa.


title: Alicia Coutts

text: Barcelonan MM-kilpailuissa 2013 Coutts saavutti hopeaa 100 metrin perhosuinnissa, 200 metrin sekauinnissa, 4 × 100 metrin sekauintiviestissä sekä 4 × 100 metrin ja 4 × 200 metrin vapaauintiviestissä.


title: Alicia Coutts

text: Coutts voitti Glasgow'n Kansainyhteisön kisoissa 2014 kultaa kaikissa kolmessa viestissä. Hän ui tosin loppukilpailussa vain 4 × 200 metrin vapaauintiviestissä, sen sijaan 4 × 100 metrin vapaauinti- ja sekauintiviesteissä hän oli mukana alkuerissä. Hän sai lisäksi hopeaa 200 metrin sekauinnissa. Saman vuoden Tyynenmeren-mestaruuskilpailuissa hän saavutti kultaa 100 metrin perhosuinnissa ja 4 × 100 metrin sekauintiviestissä sekä hopeaa 200 metrin sekauinnissa.


title: Obidoksiimi

text: Obidoksiimi on oksiimi, jota käytetään organofosfaattien aiheuttaman kolinergisen oireyhtymän hoitoon atropiinin lisäaineeksi. Obidoksiimi aktivoi asetyylikoliinia hajottavaa asetyylikoliiniesteraasia, jonka lamaamiseen organofosfaattimyrkytys perustuu. Teho on parhaimmillaan, kun lääke annetaan nopeasti myrkytyksen jälkeen. Karbamaattirakenteisiin hyönteismyrkkyihin (butoksikarboksiimi, furatiokarbi ja metiokarbi) obidoksiimi on vasta-aiheinen. Suomessa obidoksiimi on erityisluvalla saatava valmiste.


title: Obidoksiimi

text: Obidoksiimin CAS-numero on 7683-36-5, kemiallinen kaava CHNO ja moolimassa 288,302 g/mol. Obidoksiimikloridin CAS-numero on 114-90-9, kemiallinen kaava CHClNO ja moolimassa 359,207 g/mol.


title: Eteenpäin – elämään

text: Eteenpäin – elämään on Toivo Särkän ja Yrjö Nortan ohjaama suomalainen elokuva vuodelta 1939. Elokuva perustuu Juhani Tervapään eli Hella Wuolijoen näytelmään "Justiina" (1937).


title: Eteenpäin – elämään

text: Tarinassa kevytmielisen naisen kanssa avioitunut laamanni Robert Harmaalahti (Tauno Palo) tapaa lapsuudenkodissaan poikansa ja tämän äidin, entisen sisäkön. Elokuvaa on luonnehdittu suureksi isänmaalliseksi rakkaustarinaksi. Sensuuri poisti aikoinaan päähenkilöiden suutelukohtauksesta 15 sekuntia.


title: Eteenpäin – elämään

text: Aikalaisarviot elokuvasta olivat ristiriitaisia: toisaalta sitä kiitettiin korkeatasoiseksi ja todettiin sen olevan SF:n tuotannossa askel eteenpäin, näytelmää parempi taideteos, mutta eräässä arviossa sitä pidettiin hätiköitynä välipalana. Emmi Jurkan osasuoritus nostettiin monessa arviossa elokuvan keskeiseksi ansioksi.


title: Eteenpäin – elämään

text: Myöhempien televisioesitysten yhteydessä elokuva saa ankaraakin kritiikkiä jäykästä ohjauksesta ja yliampuvasta näyttelemisestä.


title: Tulipää

text: Tulipää on vuonna 1980 ilmestynyt Pirjo Honkasalon ja Pekka Lehdon ohjaama elämäkertaelokuva Algot Untolasta. Elokuva perustuu osittain Untolan Irmari Rantamala -nimellä julkaisemaan omaelämäkertaan, joka käsittelee hänen Pietarin-aikaansa. Elokuva keskittyy kuvaamaan Untolan elämän poliittista vaihetta sivuttaen kokonaan hänen Maiju Lassila -hahmonsa. "Tulipää" voitti neljä Jussi-palkintoa: parhaasta naispääosasta, kuvauksesta, ohjauksesta ja työryhmästä. Elokuva oli myös Kultainen palmu -ehdokkaana Cannesin elokuvajuhlilla. Untolaa elokuvassa näytteli Asko Sarkola ja hänen rakastettuaan Olga Esempiota Rea Mauranen. Elokuvan kuvasi Kari Sohlberg.


title: Midway-luokka

text: Midway-luokka oli Yhdysvaltain laivaston kolmen aluksen muodostama lentotukialusluokka, jonka alukset olivat palveluskäytössä aina vuoteen 1992 saakka. Aluksista "USS Midway" on museoitu ja loput on romutettu.


title: Midway-luokka

text: Lisäksi oli suunniteltu CVB-44 (peruutettu 11. tammikuuta 1943), CVB-56 ja CVB-57, joita ei koskaan valmistettu. Kaksi viimeksi mainittua peruutettiin 28. maaliskuuta 1945.


title: Nostakaa Titanic! (elokuva)

text: Nostakaa Titanic! () on vuonna 1980 ensi-iltansa saanut yhdysvaltalainen seikkailuelokuva, joka perustuu Clive Cusslerin samannimiseen teokseen. Elokuvassa Titanic-nimistä laivaa yritetään nostaa merestä neljän kilometrin syvyydestä, koska sen lastina on sotateollisuuden tarvitsemaa ”bysaniumia”. Nostamiseen tulee kuitenkin ongelmia.


title: Nostakaa Titanic! (elokuva)

text: Elokuva ei menestynyt taloudellisesti. On sanottu, että olisi tullut halvemmaksi laskea Atlantin pintaa kuin ”nostaa Titanic” – elokuvan teko maksoi lähes 40 miljoonaa dollaria, mutta tuotti loppujen lopuksi vain runsaat 7 miljoonaa lipputuloina. Osasyynä tähän on pidetty huonosti suoritettua roolijakoa sekä selkeitä virheitä. Visuaalisesti elokuva ei ollut yleisöä kiinnostava. Myös Cussler itse piti elokuvaa "kauheana alusta loppuun".


title: Nostakaa Titanic! (elokuva)

text: Elokuvan juoni seuraa varsin orjallisesti kirjan juonta, muutamilla pienillä eroilla. Nämä erot rajoittuvat lähinnä kuvitteellisten paikkojen nimiin. Elokuvan loppuratkaisussa bysanium löytyy Southbyn hautausmaalta, minne se myös jätetään.


title: Nostakaa Titanic! (elokuva)

text: "Video-oppaassa" vuodelta 1994 "Nostakaa Titanic" saa kaksi tähteä viidestä, mikä vastaa sanallista arviota ”keskinkertainen”.


title: USS United States (CVA-58)

text: USS United States (runkonumero CVA-58) oli Yhdysvaltain laivaston tilaama lentotukialus, jonka tilaus kuitenkin peruutettiin hieman kölinlaskun jälkeen. Sen piti kyetä kuljettamaan atomipommein varustettuja pitkän toimintasäteen omaavia lentokoneita.


title: USS United States (CVA-58)

text: Laivasto tilasi 29. heinäkuuta 1948 Newport News Shipbuilding and Drydock Companyltä Newport Newsistä Virginiasta uuden lentotukialuksen, jonka köli laskettiin 18. huhtikuuta 1949. Valmistus kuitenkin keskeytettiin viisi päivää myöhemmin 23. huhtikuuta aselajien välisten kiistojen vuoksi.


title: Paholainen on nainen

text: Paholainen on nainen ("The Devil Is a Woman") on Josef von Sternbergin ohjaama ja kuvaama romanttinen elokuva vuodelta 1935. Se on sovitettu Pierre Louÿs’n vuonna 1898 julkaistusta romaanista "La Femme et le pantin". Elokuva pohjautuu John Dos Passosin käsikirjoitukseen ja pääroolissa esiintyy Marlene Dietrich. Muissa rooleissa ovat Lionel Atwill, Cesar Romero, Edward Everett Horton sekä Luisa Espinel.


title: Amazon (vuoden 1990 elokuva)

text: Amazon on vuonna 1990 ensi-iltansa saanut Mika Kaurismäen ohjaama suomalais-yhdysvaltalainen draamaelokuva. Kaurismäki käsikirjoitti elokuvan Richard Reitlingerin kanssa. Elokuva kuvattiin Suomessa, Brasiliassa, Ranskassa ja Yhdysvalloissa. Elokuvan äänisuunnittelija Jouko Lumme sai parhaan äänisuunnittelun Jussi-palkinnon elokuvasta.


title: Amazon (vuoden 1990 elokuva)

text: Leskeksi jäänyt suomalainen liikemies Kari vie kaksi teini-ikäistä tytärtään kanssaan Brasiliaan. Pilotti esittelee heille ajatuksen kullankaivusta sademetsässä, mutta kaunis ja koulutettu paikallinen nainen varoitti häntä siitä mahdollisesti aiheutuvista seurauksista sademetsälle.


title: Amazon (vuoden 1990 elokuva)

text: "Helsingin Sanomien" ensi-iltakriitikko Helena Ylänen sanoi "Amazonia" kauniisti kuvatuksi, mutta tarinaltaan ohueksi ja yllätyksettömäksi. Hänestä sen rytmi on hidas ja henkilöhahmot jäävät ylimalkaisiksi ja keskinäisiltä suhteiltaan elokuvakerronnan mielessä sovinnaisiksi.


title: Aleksandr Kuprin

text: Aleksandr Ivanovitš Kuprin (, 7. syyskuuta 1870 Narovtšat, Penzan kuvernementti, Venäjä – 25. elokuuta 1938 Leningrad, Neuvostoliitto) oli venäläinen kirjailija, lentäjä, toimittaja ja seikkailija.


title: Aleksandr Kuprin

text: Kuprin sai sotilaskoulutuksen ja harjoitti sen jälkeen useita ammatteja. Hän asui vuosina 1907–1919 useaan otteeseen Suomessa ja oli maanpaossa vuodesta 1919, ensin Helsingissä, muutti sittemmin Pariisiin, josta palasi Neuvostoliittoon 1937.


title: Aleksandr Kuprin

text: Kuprin oli kirjailijana realisti ja kirjoitti novelleja ja romaaneja, jotka kuvasivat erilaisten ammattialojen edustajia, kuten sotilaita, kalastajia ja talonpoikia.


title: Aleksandr Kuprin

text: Kuprinin teosten suomennoksia on julkaistu tekijänimillä "A. Kuprin", "A. I. Kuprin" ja "Alexander Kuprin".


title: Musta kissa

text: Musta kissa ("The Black Cat") on vuoden 1934 kauhuelokuva, josta tuli vuoden suurin kassamenestys studiolleen Universal Picturesille. Se oli ensimmäinen kahdeksasta elokuvasta, joka toi yhteen näyttelijät Béla Lugosin ja Boris Karloffin — näistä elokuvista kuusi tuotti Universal. Elokuvan ohjasi Edgar G. Ulmer ja käsikirjoitti Peter Ruric, joka tunnetaan paremmin kioskikirjailija "Paul Cainina". Heinz Eric Roemheldin säveltämä klassisen musiikin ääniraita oli ajalleen epätavallinen, sillä se soi lähes tauotta taustalla koko elokuvan ajan.


title: Alamaailma

text: Alamaailma () on Josef von Sternbergin ohjaama mykkäelokuva, joka julkaistiin vuonna 1927.


title: Alamaailma

text: Riehakas gangsteripomo Bull Weed kuntouttaa entisen lakimiehensä alkoholismista, mutta ongelmia syntyy kun tämä rakastuu Weedin tyttöystävään.


title: Alamaailma

text: Alun perin Arthur Rossonin piti ohjata elokuva, mutta hän sai potkut Paramount Picturesilta. Elokuvan kirjoitti Ben Hecht sekä sovitti Charles Furthman ja Robert N. Lee. Tuottajina toimivat B. P. Schulberg ja Hector Turnbull, kuvauksesta vastasi Bert Glennon ja leikkauksesta E. Lloyd Sheldon.


title: Alamaailma

text: Paramount Pictures oletti etukäteen elokuvan olevan floppi ja julkaisi sen siksi aluksi vain yhdessä teatterissa New Yorkissa. Ben Hecht jopa pyysi poistamaan nimensä elokuvan tekijäluettelosta. Elokuva sai kuitenkin osakseen positiivisen suusta suuhun leviävän maineen ja siitä tuli hitti.


title: Alamaailma

text: George Bancroftin esittämä gangsterin rooli oli mallinnettu irlantilais-amerikkalaisen rikollisjengiläisen Tommy O’Connorin pohjalta. O’Connor ampui Chicagon poliisipäällikön Padraig O’Neilin vuonna 1923, mutta pakeni kolme päivää ennen teloitustaan eikä häntä saatu enää koskaan kiinni.


title: Junkkerit

text: Junkkerit ("Юнкера", Junkera) on Aleksandr Kuprinin vuonna 1932 ilmestynyt romaani. Teos ilmestyi alkujaan ranskalaisessa emigranttilehdessä vuonna 1928.


title: Junkkerit

text: Teos on osin omaelämäkerrallinen vanhan miehen muistelo, jossa nuori Aleksei Aleksandrovitš lähtee kadettikouluun. Teos ei osoittele epäkohtia, mutta kertomuksesta lukija saa kuvan ankarasta ja rutiininomaisesta elämästä ja se ilmentää Kuprinin sodanvastaisuutta. Suomennoksessa on suomentaja Mika Rassin esipuhe, jossa hän luonnehtii teosta "kiinnostavan modernistiseksi".


title: Kohtalon tuomio

text: Kohtalon tuomio ("The Postman Always Rings Twice", 1946) on draama-film noir, joka pohjautuu James M. Cainin vuoden 1934 romaaniin "Vahinko kello kaulassa" (vuoden 1970 suomennos; toinen suomennos vuonna 1990 nimellä "Postimies soittaa aina kahdesti"). Elokuva on romaanin tunnetuin sovitus ja sen rooleissa ovat Lana Turner, John Garfield, Cecil Kellaway, Hume Cronyn, Leon Ames ja Audrey Totter. Ohjaajana toimi Tay Garnett ja musiikin sävelsivät George Bassman ja Erich Zeisl (jälkimmäinen ilman mainintaa).


title: Kohtalon tuomio

text: Elokuva on romaanin kolmas filmatisointi, mutta ensimmäinen sen alkuperäisellä nimellä ja ensimmäinen englanniksi. Tätä ennen elokuva oli kuvattu nimillä "Viimeinen tienhaara" Ranskassa vuonna 1939 sekä "Riivaajat" Italiassa vuonna 1943.


title: Kohtalon tuomio

text: Frank Chambers (John Garfield) on kulkuri, joka pysähtyy aterioimaan maaseudun ruokabaariin ja päätyy työskentelemään siellä. Baaria pyörittää kaunis nuori nainen Cora Smith (Lana Turner) ja hänen huomattavasti vanhempi aviomiehensä Nick (Cecil Kellaway).


title: Kohtalon tuomio

text: Frank ja Cora ajautuvat suhteeseen pian tapaamisensa jälkeen. Cora on kyllästynyt elämäntilanteeseensa: hän on naimisissa miehen kanssa jota ei rakasta, ja töissä ruokabaarissa jonka haluaisi omistaa. Hän ja Frank suunnittelevat murhaavansa Nickin voidakseen aloittaa uuden elämän yhdessä menettämättä baaria. Heidän ensimmäinen murhayrityksensä menee pieleen, mutta ennen pitkää he onnistuvat.


title: Kohtalon tuomio

text: Paikallinen syyttäjä Kyle Sackett (Leon Ames) aavistelee, että jotakin on tapahtunut, mutta häneltä puuttuvat todisteet sen osoittamiseksi. Yrittäen saada Coran ja Frankin kääntymään toisiaan vastaan, hän syyttää vain Coraa rikoksesta. Vaikka pariskunta kääntyykin toisiaan vastaan, Coran asianajajan nokkela juoni estää Coran täyttä tunnustusta päätymästä syyttäjän käsiin. Syyttäjän taktiikan epäonnistuessa tuottamaan uusia todisteita, Cora hyötyy sovitteluratkaisusta, jossa tunnustaa syyllistyneensä tappoon ja saa ehdonalaisen tuomion.


title: Kohtalon tuomio

text: Frank ja Cora saavat myrskyisän parisuhteensa rauhoittumaan ja suunnittelevat yhteistä tulevaisuutta. Mutta juuri kun he valmistautuvat elämään "elämänsä onnellisesti loppuun asti", Cora kuolee auto-onnettomuudessa. Vaikka kyseessä oli oikeasti onnettomuus, sen hämärät olosuhteet johtavat siihen, että Frankia syytetään kolarin lavastamisesta. Hänet tuomitaan kuolemaan Coran murhaamisesta.


title: Kohtalon tuomio

text: Frank on epäuskoinen saadessaan tiedon, että hänen viimeinen armahduspyyntönsä on hylätty — häntä ollaan teloittamassa rikoksesta, johon hän on syytön. Mutta kuullessaan viranomaisten löytäneen viimein kiistämättömiä todisteita siitä, että hän on syyllinen Nickin murhaan, Frank hyväksyy tulevan kuolemansa myöhästyneenä rangaistuksena tehdystä rikoksesta, vaikka hänen virallinen tuomionsa tulikin Coran tappamisesta.


title: Bogue-luokka

text: Bogue-luokka oli Yhdysvaltain laivaston saattuetukialusluokka, jonka alukset palvelivat toisessa maailmansodassa. Aluksista osa luovutettiin lend lease -sopimuksen nojalla Britannian kuninkaalliselle laivastolle, jossa ne palvelivat Attacker- ja Ruler-luokan aluksina.


title: Bogue-luokka

text: Saadut kokemukset Long Island- ja Charger-luokista sekä Britannian kasvava tarve saada lisää saattuetukialuksia palvelukseen johtivat Yhdysvaltain tekemään päätökseen vuoden 1941 lopulla siirtää lisää C3-tyypin kauppa-aluksia muutettavaksi tehtävään.


title: Bogue-luokka

text: Luokan alukset valmistettiin käyttämällä kahtakymmentä tyypin 3C rahtialuksen runkoa. Muutostöistä pääosa tehtiin Seattle-Tacoma Shipbuilding Corporationilla ja muutama alkupään muutos tehtiin Ingalls Shipbuildingilla Pascagoulassa Mississipissä ja Western Pipe and Steel Companyllä San Franciscossa Kaliforniassa.


title: Bogue-luokka

text: Eroina edeltäneeseen Charger-luokkaan olivat hieman suuremmat hangaaritilat ja lentokansi, 3 tonnin lentokoneen ilmaan saattava katapultti, kaksi 6,5 tonnin hissiä lentokoneiden siirtämiseksi kannelle. Tärkein ero oli turbiinimoottorien käyttöönotto, mikä nosti alusten nopeutta. Hintana oli kuitenkin toimintasäteen pieneneminen, mikä seurasi hieman pienemmästä öljyvarastosta.


title: Bogue-luokka

text: Perään asennettiin 5 tuuman tykki ja 20 millimetrin tykit keulaan sekä lentokannen sivuun rakennetuille hyllyille. Kaikkiaan 20 millimetrin tykkejä oli aluksi 10 kappaletta. Alkupään aluksista osa jäi aluksi ilman tykkejä, kun odotettiin kaksiputkisia 40 millimetrin tykkejä asennettavaksi. 40 millimetrin aseita asennettiin lopulta vain neljä.


title: Bogue-luokka

text:
Ensimmäinen ryhmä
Toinen ryhmä


title: Suomen Lennätinlaitos

text: Suomen Lennätinlaitos oli vuosina 1918–1927 toiminut suomalainen keskusvirasto, joka vastasi lennätinasioista.


title: Suomen Lennätinlaitos

text: Suomen lennätinverkoston rakentaminen alkoi sotalaitoksen tarpeita varten Krimin sodan aikana. Helsingin ja Pietarin välinen sähkölennätinyhteys valmistui vuonna 1855; samana vuonna annettiin keisarillisella määräyksellä valtiolle yksinoikeus lennätinlinjojen omistukseen. Useimmissa maissa lennätin toimi postilaitoksen yhteydessä, mutta Suomen lennätinosasto (vuodesta 1874 "Suomen lennätinpiiri") oli alkuaan yksi 18:sta Venäjän lennätinlaitoksen piiristä, ja sitä johdettiin Pietarista käsin. Sen asemapaikaksi määrättiin vuonna 1859 Turku, mutta se siirrettiin jo 1864 Helsinkiin.


title: Suomen Lennätinlaitos

text: Lennätinlaitoksen palvelukseen otettiin ensi sijassa naisia. He olivat ensimmäisiä virkapukuisia naisvirkailijoita. Naisten palkkaaminen muihinkin virastojen, konttorien, kauppapuotien ja teollisuuden tehtäviin lisääntyi 1870-luvulta alkaen.


title: Suomen Lennätinlaitos

text: Suomen itsenäistymisen jälkeen Vaasan senaatti päätti 13.2.1918 lennätinlaitoksen ottamisesta Suomen valtion haltuun. Myöhemmin samana vuonna perustettiin keskusvirastona Suomen Lennätinlaitos, jolle alistettiin myös puhelintoimi. Lennätinlaitos yhdistettiin 1.6.1927 alkaen Postihallituksen kanssa uudeksi Posti- ja lennätinhallitukseksi.


title: Suomen Lennätinlaitos

text: "Titteli vuoteen 1918 päällikkö; vuodesta 1918 pääjohtaja"


title: Postihallitus

text: Postihallitus oli vuosina 1881–1927 toiminut suomalainen keskusvirasto, joka johti maan postilaitosta. Postihallituksen pääjohtaja (vuoteen 1919 "postitirehtööri") oli samalla myös postilaitoksen johtaja.


title: Postihallitus

text: Suomen postilaitoksen väliaikainen järjestely vahvistettiin 9.9.1811, jolloin perustettiin postitirehtöörin virka, ja seuraavana vuonna "postitirehtöörinvirasto". Postilaitoksen johto-organisaatio vakinaistettiin 5.10.1816 annetulla keisarillisella julistuksella, jolla perustettiin Postijohtokunta. Se korvattiin 15.3.1881 perustamalla Postihallitus. Virasto ja koko postilaitos toimi vuosina 1809–1869 senaatin kansliatoimituskunnan, 1869–1892 siviilitoimituskunnan ja vuodesta 1892 kulkulaitostoimituskunnan alaisena. Vuoden 1890 Postimanifesti määräsi Suomen postilaitoksen Venäjän sisäasiainministeriön posti- ja lennätinlaitoksen valvontaan, mutta käytännössä viraston toiminta Suomessa ei sanottavasti muuttunut.


title: Postihallitus

text: Postihallitus yhdistettiin 1.6.1927 alkaen Lennätinlaitoksen kanssa uudeksi Posti- ja lennätinhallitukseksi.


title: Postihallitus

text: "Titteli vuoteen 1919 postitirehtööri, vuodesta 1919 pääjohtaja"


title: Tappajat

text: Tappajat () on Robert Siodmakin ohjaama yhdysvaltalainen film noir -elokuva vuodelta 1946. Se pohjautuu Ernest Hemingwayn samannimiseen novelliin. Elokuvan rooleissa ovat Burt Lancaster ensiesiintymisessään, Ava Gardner, Edmond O’Brien ja Sam Levene. John Huston ja Robert Brooks työskentelivät käsikirjoituksen parissa, vaikka käsikirjoittajaksi on ilmoitettu yksin Anthony Veiller.


title: Tappajat

text: "Tappajat" valittiin vuonna 2008 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: After the Sunset – keikka Bahamalla

text: After the Sunset – keikka Bahamalla on vuonna 2004 ensi-iltansa saanut yhdysvaltalainen toimintakomedia, jonka on ohjannut Brett Ratner. Pääosassa on Pierce Brosnan Max Burdettina. Elokuva on kuvattu Bahamalla.


title: Suomen postilaitoksen historia

text: Suomen postilaitoksen historia alkaa vuodesta 1638, jolloin kenraalikuvernööri Pietari Brahe perusti postilaitoksen Ruotsin valtakunnan itäiseen osaan Suomeen. Nykyään postitoimintaa Suomessa harjoittaa valtion omistama osakeyhtiö Posti Group.


title: Suomen postilaitoksen historia

text: Suomen postilaitoksen perustamisajankohtana pidetään 6. syyskuuta 1638, jolloin postinkuljetus alkoi kenraalikuvernööri Pietari Brahen määräyksestä. Kuningatar Kristiina oli kaksi vuotta aikaisemmin antanut koko Ruotsin valtakuntaa koskevan asetuksen postinkuljetuksesta ja postikonttoreista. Suomeen luotiin järjestelmä, jossa postin kuljetuksesta vastasivat tehtävään erityisesti valitut postitalonpojat. Vastineeksi heidät vapautettiin muun muassa kestitys- ja kyyditysmaksuista sekä muista talonpoikiin kohdistuneista lisäveroista. Tämä postijärjestelmä pysyi käytössä aina Venäjän vallan aikaan 1800-luvun puoliväliin saakka, jolloin nykymuotoinen postinkulku sai alkunsa.


title: Suomen postilaitoksen historia

text: Postin lähettäminen oli postitalonpoikajärjestelmän aikana korkeiden maksujen vuoksi vain varakkaimpien etuoikeus. Postitalonpojat kuljettivat kirjeitä jalan tai hevoskyydillä aina seuraavaan järjestelmässä mukana olleeseen taloon, josta ne vietiin jälleen eteenpäin. Postivarkauksien myötä tehtävä muodostui toisinaan myös vaaralliseksi. Lähetyksiä kuljetettiin vain tietyillä reiteillä, joista ensimmäinen kulki valtakunnan pääkaupungista Tukholmasta Grisslehamnin ja Ahvenanmaan kautta Turkuun, ja sieltä edelleen Viipuriin ja Käkisalmeen. Viipurista reitti jatkui vielä Nevanlinnan kautta päätepisteeseensä Narvaan. Muut vanhimmat postireitit kulkivat Turusta pohjoiseen Pohjanmaan rantatietä pitkin sekä Viipurista Savonlinnan ja Kajaanin kautta Ouluun, jossa se yhtyi Pohjanlahden länsipuolelle jatkuneeseen reittiin.


title: Suomen postilaitoksen historia

text: Kun nykyisen Suomen alue oli 1809 liitetty osaksi Venäjän keisarikuntaa, perustettiin Suomen suuriruhtinaskunnan postihallintoa varten vuonna 1816 keskusvirasto, joka nimenä oli aluksi "postijohtokunta" ja vuodesta 1881 lähtien Postihallitus. 1600-luvulla luotu postitalonpoikajärjestelmä puolestaan lakkautettiin vuonna 1846, jolloin alkoi kestikievarikyytejä käyttävä postiljoonijärjestelmä, jossa postilaukku kulki kestikievarista toiseen. Uudistuksen myötä alettiin kuljettamaan myös paketteja sekä otettiin käyttöön arvoleimaiset kirjekuoret eli ehiöt, joita seurasivat Suomen ensimmäiset postimerkit vuonna 1856. Samassa yhteydessä ilmestyivät katukuvaan ensimmäiset kirjelaatikot ja kaksi vuotta myöhemmin aloitettiin kirjeiden ja sanomalehtien kotiinjakelu. Sitä ennen lähetykset oli pitänyt noutaa postikonttoreista. 1860-luvulla posti alkoi ensimmäisten valtion laitosten joukossa ottamaan palvelukseensa myös naisia.


title: Suomen postilaitoksen historia

text: Jalkaisin ja hevoskyydillä aikaisemmin tapahtunut postinkuljetus alkoi nopeutumaan vuonna 1836, kun mukaan tulivat myös ensimmäiset höyrylaivat. Rautateillä postia puolestaan kuljetettiin vuodesta 1862 lähtien. Tuolloin esimerkiksi Helsingin ja Hämeenlinnan välinen 12 tunnin matka-aika väheni 4,5 tuntiin. Ensimmäinen postiauto otettiin käyttöön 1911. Kaupunkien lisäksi postia alettiin kuljettamaan myös maaseudulle vuonna 1890, jolloin syrjäseutujen asukkaatkin pääsivät säännöllisten postiyhteyksien ulottuville. Maalaispostinkannon ohella 1890-luvun uudistuksia oli 1896 tehty Suomen suuriruhtinaskunta jakaminen kymmeneen Postihallituksen alaiseen postipiiriin. Niiden lisäksi maassa toimi rautatiepostien muodostama valtakunnallinen postivaunupiiri.


title: Suomen postilaitoksen historia

text: Vuonna 1890 Venäjän keisari Aleksanteri III antoi ns. postimanifestin, jolla Suomen postilaitos alistettiin Venäjän postilaitoksen ja sisäasiainministeriön alaiseksi. Suomalaisten postimerkkien käyttö kiellettiin vuonna 1891 Suomen ja Venäjän välisessä postiliikenteessä, mutta se pysyi vielä sallittuna Suomen sisäisessä sekä ulkomaille suuntautuvassa postiliikenteessä. Suomalaiset postimerkit kiellettiin kokonaan ulkomaanpostissa heinäkuussa 1900 ja Suomen sisäisessä postissa tammikuussa 1901. Seuraavan kerran julkaistiin Suomen vaakunaleijonalla varustettuja omia postimerkkejä vasta vuonna 1917.


title: Suomen postilaitoksen historia

text: Autonomian ajalla luotu postijärjestelmä säilyi lähes ennallaan myös joulukuussa 1917 itsenäistyneessä Suomessa. Tammikuussa 1918 syttyneen sisällissodan aikana valkoisen Suomen postista vastasi Vaasassa toiminut väliaikainen postihallitus ja punaisten hallinnoimalla alueella Suomen kansanvaltuuskunnan alainen Postineuvosto.


title: Suomen postilaitoksen historia

text: Itsenäisyyden alkuvuosina käynnistyi postinkuljetuksen motorisointi, kun ensimmäiset postilinja-autot alkoivat kulkemaan Rovaniemen ja Sodankylän välillä vuonna 1921. Liikennöinti laajeni nopeasti lähes koko maahan, mutta sotavuodet kuitenkin pysäyttivät kehityksen väliaikaisesti. Ulkomaille suuntautunut lentoposti aloitettiin 1923, jolloin avattiin Helsingin ja Tallinnan välinen reitti. Vuonna 1927 tehtiin merkittävä organisaatiouudistus, kun posti yhdistettiin Suomen Lennätinlaitoksen kanssa uudeksi Posti- ja lennätinlaitokseksi. Postimaksut halpenivat vasta 1930-luvulla, jonka jälkeen myös kaikkein köyhimmällä väestönosalla oli varaa lähettää kirjeitä. Talvi- ja jatkosotien aikana vuosina 1939–1944 rintamalla toimi kenttäpostijärjestelmä. Lisäksi miehitetyssä Itä-Karjalassa oli oma postihallinto.


title: Suomen postilaitoksen historia

text: Sotien jälkeen yleistyivät postin lentokuljetukset ja samaan aikaan myös sanoma- ja aikakauslehtien tilaaminen kasvoi., niin että ne muodostivat jo enemmistön postiliikenteestä. Vuonna 1958 aloitettiin sanomalehtien sunnuntaikanto sekä niiden lentokuljetukset pääkaupunkiseudulta muualle Suomeen. Näin Helsingissä painetut lehdet olivat ensimmäistä kertaa luettavissa koko maassa vielä saman päivän aikana. Postinlajittelun koneellistaminen aloitettiin 1960-luvulla, kun eri puolille maata perustettiin ensimmäiset lajittelukeskukset. Vuonna 1973 otettiin automatisoinnin helpottamiseksi käyttöön postinumerojärjestelmä, jossa jokainen postitoimipaikka sai oman numerokoodin. Postitoimipaikkojen määrä oli suurimmillaan 1970-luvulla, jolloin niitä oli noin 4 700.


title: Suomen postilaitoksen historia

text: Posti- ja telelaitoksen aika valtion keskusvirastona tuli päätökseen vuonna 1990 tehdyn uudistukseen myötä. Se muuttui valtio-omisteiseksi liikelaitokseksi, jonka taloudenpito irrotettin valtion tulo- ja menoarviosta. Posti- ja televiestintä oli eriytettiin omiksi yhtiöikseen vuonna 1994, jolloin muodostetun Suomen PT Oy:n tytäryhtiöinä aloittivat Suomen Posti ja Telecom Finland. Jälkimmäisestä tuli neljä vuotta myöhemmin osittain yksityisomisteinen Sonera (nykyinen Telia) ja samalla Suomen PT lakkautettiin. Suomen Posti jatkoi toimintaansa valtio-omisteisena, kunnes muuttui julkiseksi osakeyhtiöksi vuonna 2001 ja tunnetaan nykyään nimellä Posti Group Oyj. 2000-luvun aikana yhtiö on laajennut yritysostoilla Suomen lisäksi myös muualla Euroopassa.


title: Uuteen elämään

text: Uuteen elämään on Toivo Särkän ohjaama suomalainen elokuva vuodelta 1942.


title: Uuteen elämään

text: Väärien henkilöllisyyksien varaan rakennettu teos kertoo pikkurikollisen Niilo Nurmen (Unto Salminen) kasvutarinan mallikansalaiseksi. Rakkauden rintamalla seurataan Niilon ja Annikki Ahon (Ansa Ikonen) suhteen etenemistä.


title: Uuteen elämään

text: Niilo Nurmi istuu kalifornialaisessa putkassa. Paikallinen konsuli erehtyy pitämään häntä Yrjö Sahlberg -nimisenä miehenä. Sahlbergin perhe haluaa hänet pikimmiten Suomeen ja maksaa matkan. Pian Niilo on Helsingissä tuttujen rikostovereidensa Karlssonin eli Kello-Kallen ja Einari Oksan luona. Einari pakottaa Niilon jatkamaan Yrjönä esiintymistä, sillä hän uskoo, että näin Niilo saa käsiinsä Sahlbergin kassakaappitehtaan valmistamien kassakaappien avaimet.


title: Uuteen elämään

text: Niilo voittaa Yrjö Sahlbergin isoäidin rouva Sahlbergin ja serkun Annikki Ahon luottamuksen. Oikea Yrjö on hävinnyt ulkomaille viettämään paheksuttavan rietasta elämää. Isoäiti uskoo liikkeen johdon Yrjönä esiintyvälle Niilolle. Einarin yllyttämänä Niilo avaa yhtiön kassakaapin, mutta voittaa kiusauksen eikä tee rikosta. Sen sijaan Niilo saa selville, että konttoripäällikkö Kapperi on varastanut Sahlbergien obligaatioita. Hän erottaa Kapperin ja tekee Penttisestä uuden konttoripäällikön.


title: Uuteen elämään

text: Einari pistäytyy Sahlberg-yhtiön toimistossa, mutta Niilo esiintyy hänellekin uskottavasti Yrjönä. Kello-Kalle puolestaan väittää rouva Sahlbergille olevansa Yrjön vanha toveri, ja Niilon on palkattava hänet työhön konttoriin, jottei paljastuisi. Niilon ja Annikin välille kehittyy vähitellen romanttinen suhde. Niilo koettaa kertoa Annikille totuuden henkilöllisyydestään, mutta ei kykene. Kello-Kalle sen sijaan on pannut tuulemaan keittäjätär Teklan kanssa, ja ilmassa on hääkellojen kuminaa. Kun Niilo vihdoin paljastaa henkilöllisyytensä rouva Sahlbergille, tämä kertoo tietävänsä asian: oikea Yrjö on kuollut ja Niilo taasen on juuri sellainen, jollainen rouva Sahlberg olisi tahtonut Yrjö-vainaan olevan. Myös Annikki hyväksyy Niilon ja vannoo miehelle ikuista rakkautta. Poliisiasemalla komisario toteaa Niilon rikokset vanhentuneiksi, eikä miehen tilille ole tullut uusia rikosilmoituksia.


title: Uuteen elämään

text: Kello-Kalle pelästyy muuttunutta Niiloa ja primitiivireaktionomaisesti kähveltää komisarion kellon. Yhdessä komisarion kanssa Niilo panee Karlssonin ojennukseen ja saa tältä lupauksen käyttäytyä vastaisuudessa rehellisesti. Niilo kiirehtii uuden perheensä luo Kello-Kallen kanssa. Tekla ottaa Kallen innostuneena vastaan. Annikki antaa Niilolle yhteistä loppuelämää enteilevän suudelman.


title: Uuteen elämään

text: "Uuteen elämään" perustuu ruotsalaisten Börje Larssonin ja Ragnar Arvedsonin kirjoittamaan ja ohjaamaan elokuvaan "...som en tjuv om natten", joka sai ensi-iltansa Tukholmassa maaliskuussa 1940. Suomalaisessa versiossa johtaja Svallingina nähtiin kuplettilaulaja Theodor Weissman.


title: Uuteen elämään

text: "Uuteen elämään" kuvattiin keväällä ja kesällä 1942. Ulkokuvia otettiin ympäri Helsinkiä: Eteläsatamassa, ravintola Alppilassa, Vuorimiehenpuistikossa ja Aleksanterinkadulla. Sahlbergien konttori- ja asuintaloa esitti Töölön Sokeritehtaan konttori Turuntien numeroissa 5–7 eli nykyisessä Mannerheimintie 15:ssä. Elokuvan ulkokuvissa näytetään myös San Franciscon satamaa. Studiona oli SF-studio 1.


title: Uuteen elämään

text: Elokuvan yleisömenestys oli keskinkertainen.


title: Uuteen elämään

text: "Uuteen elämään" sai nuivan vastaanoton aikalaiskriitikoilta. "Uuden Suomen" kriitikko kirjoitti: ”Niin kömpelöä kuin eilen ensiesityksensä saanut SF:n elokuva "Uuteen elämään" ei valkokankaalla tosiaan aikoihin ole esitetty.” Kriitikko piti teoksen juonta ”psykologisesti mahdottomana”. "Ilta-Sanomissa" kriitikko vertasi elokuvaa viikkolukemistojen tositarinoihin ja niiden mauttomaan tunnepitoisuuteen. "Helsingin Sanomien" kriitikko kiitti elokuvan ohjausta ja näyttelijäsuorituksia, mutta piti aihevalintaa pieleen menneenä. Savo-lehden kriitikon mielestä "Uuteen elämään" tarjosi naiviudestaan ja eskapismistaan huolimatta herttaisen somaa vastapainoa ajankohdan kovalle todellisuudelle.


title: Uuteen elämään

text: Myöhempien kriitikoiden näkemys on linjassa aikalaisarvostelijoiden kanssa. Elokuvaa moititaan näkemyksen puutteesta, ja kuvauskin pysyy vain hatarasti koossa.


title: Salibandyliigan kausi 2011–2012

text: Salibandyliigan kausi 2011–2012 oli miesten SM-sarjan 26. kausi. Mestaruuden vei Seinäjoen Peliveljet, joka voitti loppuottelusarjassa viisi edellistä mestaruutta ottaneen SSV:n otteluvoitoin 3–2. Edelliskauteen verrattuna uusia joukkueita salibandyliigassa olivat M-Team ja NST.


title: Joukkolaina

text: Joukkolaina eli joukkovelkakirjalaina (JVK-laina), joskus myös bondi englanniksi "bond", on yrityksen tai muun yhteisön yleisöltä ottama laina. Joukkolaina on yleensä jälkimarkkinakelpoinen.


title: Joukkolaina

text: Sana joukkolaina on vakiintumassa lainan viralliseksi termiksi. Aiemmin joukkolainat laskettiin yleisesti liikkeelle paperimuodossa, jolloin lainasta annettiin todistukseksi joukkovelkakirja. Nykyisin paperimuoto on harvinainen; joukkolaina voidaan laskea liikkeelle arvo-osuuksina.


title: Joukkolaina

text: Tavallisia joukkolainoja ovat debentuuri ja obligaatio.


title: Joukkolaina

text: Joukkolainan keskeisiä ehtoja ovat laina-aika, kuponkikorko, koronlaskentaperusta, valuutta ja emissiokurssi. Laina-ajat vaihtelevat muutamasta vuodesta kymmeniin vuosiin. Kuponkikorko on usein kiinteä, mutta se voi olla myös sidottu johonkin viitekorkoon tai inflaatioon. Kuponkikorko maksetaan Euroopassa usein kerran vuodessa ja Yhdysvalloissa useamman kerran vuodessa. Kuponkikorko lasketaan lainan nimellisarvosta. Lainan takaisinmaksu tapahtuu yleisimmin vuosittaisina lyhennyksinä tai kertasuorituksena laina-ajan päättyessä ("bullet-laina").


title: Joukkolaina

text: Todellinen eli efektiivinen korko riippuu lainan emissiokurssista eli hinnasta, jonka lainan ostaja maksaa lainasta. Mikäli lainan emissiokurssi on 100 prosenttia, maksaa lainan ostaja lainasta sen nimellisarvon. Jos emissiokurssi on vähemmän kuin 100 prosenttia, maksaa lainan ostaja lainasta vähemmän kuin sen nimellisarvon.


title: Joukkolaina

text: Joukkolainat ovat suosittuja suuryritysten ja julkishallinnon rahoitusmuotoja. Joukkolainojen omistamisesta tekee suosittua lainojen verrattain likvidit markkinat. Jälkimarkkinoilla joukkovelkakirjan arvo riippuu erityisesti lainaan liittyvistä luottotappioriskeistä sekä markkinakorkojen muutoksista.


title: Joukkolaina

text: Ympäristöystävälliset tai vihreät bondit, englanniksi "Green Bond", ovat kestävän kehityksen mukaisesti ympäristön hyvinvoinnin tai suojelemisen mahdollistaviin kohteisiin kohdistettuja joukkolainoja. Esimerkiksi Euroopan investointipankki tekee toimintaa vihreillä bondeilla.


title: Joukkolaina

text: Suomessa Kuntarahoitus on myös laskenut liikkeelle vihreän bondin.


title: Joukkolaina

text: Nollakuponkilaina tarkoittaa joukkovelkakirjalainaa, jolle ei makseta korkoa. Sijoittaja saa tuottonsa myynti- ja ostohinnan erotuksena. Nollakuponkilainan emissiokurssi alittaa nimellisarvon.


title: Joukkolaina

text: Yleisölaina tarkoittaa joukkovelkakirjalainaa, jota myydään yleisölle eikä vain tietylle kohderyhmälle.


title: Joukkolaina

text: Juoksuaika tarkoittaa joukkolainan laina-aikaa.


title: Joukkolaina

text: Kovenantti tarkoittaa lainaan liittyvää lisäehtoa. Kovenanteilla suojataan usein lainanantajan asemaa. Kovenantti voi esimerkiksi velvoittaa lainanottajan pitämään luottoluokituksensa tiettyä tasoa parempana tai muuten laina erääntyy heti.


title: Joukkolaina

text: High yield -laina tarkoittaa sellaista korkeatuottoista joukkolainaa, jonka on laskenut liikkeelle yritys, jonka luottokelpoisuusluokitus on alle tietyn tason.


title: Joukkolaina

text: Venetsialaiset kehittivät joukkovelkakirjamarkkinat 1110-luvun lopulla.


title: Bigas Luna

text: Juan José Bigas Luna (19. maaliskuuta 1946 Barcelona, Espanja – 6. huhtikuuta 2013 Riera de Gaia, Espanja) oli espanjalainen elokuvaohjaaja. Hänen elokuviaan ovat muun muassa eroottisesti latautuneet teokset "Kinkkua, kinkkua" sekä "Tissi ja kuu".


title: Bigas Luna

text: Bigas Luna aloitti työuransa teollisena muotoilijana. Elokuvaohjaajana hän debytoi 1970-luvun puolivälissä. Vuonna 1978 ensi-iltansa saanut "Bilbao" huomioitiin myös kansainvälisesti. Bigas Lunan elokuville tyypillisiä aiheita ovat erotiikka, seksi, väkivalta ja intohimo. Tematiikkansa puolesta häntä on verrattu Pedro Almodóvariin. Hänen ohjaustöidensä kautta maailmanmaineeseen ovat nousseet muun muassa näyttelijät Ariadna Gil, Javier Bardem, Penélope Cruz ja Jordi Mollà. Bigas Lunan tunnetuin teos on "Kinkkua, kinkkua" ("Jamón Jamón"), joka voitti Venetsian elokuvajuhlilla Hopeisen leijonan.


title: Bigas Luna

text: Bigas Lunan taiteellisen uran monipuolisuutta ilmentää esimerkiksi hänen ”Microcosmos”-niminen projektinsa, joka oli esillä Galería Metropolitana de Barcelonassa vuonna 1990. Shanghain maailmannäyttelyn Espanjan paviljongissa vuonna 2010 oli esillä Bigas Lunan suurisuuntainen multimediainstallaatio ”Origins”.


title: Bigas Luna

text: Bigas Luna avioitui Celia Orósin kanssa syyskuussa 1996. Hän kuoli syöpään 6. huhtikuuta 2013.


title: Sangamon-luokka

text: Sangamon-luokka oli Yhdysvaltain laivaston saattuetukialusluokka, johon kuului neljä toisessa maailmansodassa palvellutta alusta.


title: Sangamon-luokka

text: Yhdysvaltain C3-rungot loppuivat, ja luokan alusten valmistamiseksi valittiin T3-tyypin tankkereita, jotka lunastettiin niiden alkuperäisiltä omistajilta. Muutostyöt vastasivat Bogue-luokan aluksille tehtyjä, mutta erilaisista rungoista johtuen erojakin oli, kuten pidempi hangaari (vaikkakin kummastakin päästä kapeneva). Samoin pidempi runko mahdollisti pidemmän lentokannen. Alusten suuremmat koneet mahdollistivat paremman liikuntakyvyn ja suuremman nopeuden. Konehuoneiden sijainti oikealle taakse mahdollisti lyhyempien savuhormien käytön ja niiden yhdistämisen.


title: Sangamon-luokka

text: Alusten etukannelle asennettiin kolme 20 millimetrin ilmatorjuntatykkiä, taakse tykkihyllyille kaksi kaksiputkista 40 millimetrin ilmatorjuntatykkiä ja lentokannen etukulmiin tykkihyllyille kaksiputkiset 40 millimetrin tykit ja 20 millimetrin tykkejä lentokannen reunaan. Viisituumaiset sijoitettiin kannen takaosaan. Alukset oli suunniteltu 30 lentokoneelle, mutta myöhemmin todettiin, että aluksilla oli tilaa jopa 36 koneelle.


title: Sähkömagneettinen katapultti

text:
Sähkömagneettinen katapultti ("sähkömagneettinen/elektromagneettinen massalinko/katapultti", "massalinko", "massanajolaite") on avaruuskäyttöön ajateltu katapultin tapainen laite, jolla lingotaan
ainetta jonkin taivaankappaleen pinnalta pois. Siinä esimerkiksi Kuun pinnalta ammutaan sähkömagneettisella katapultilla kuussa tuotettuja mineraaleja avaruuteen. Katapultissa on sähkömagneettiset kiskot, joiden lähellä oleva hyötykuorma kiihdyttää vauhtiaan. Massalinkoa on myös ajateltu käytettäväksi Maan pinnalta laukaisuun, mutta silloin ilmanvastus on suuri ongelma. Normaalien rakettien tapauksessahan raketin vauhti kiihtyy vasta ilmakehän yläkerroksissa suureksi, tässä nopeuden on oltava jo alussa suuri.


title: Sähkömagneettinen katapultti

text:
Sähkömagneettinen massalinko on sähköllä toimiva käämitykki tai raidetykki.
Sähkömagneettisessa katapultissa on kiihdyttimenä toimiva raidepari, jonka
päällä leijuva ammus lentää sähkömagneettisen aallon avulla. Suuri katapultti on vaikeampi tehdä kuin pieni. Katapultti on helpoin toteuttaa ja käyttää pienipainovoimaisella taivaankappaleella, jolla ei ole kaasukehää. Katapultti saa voimansa aurinkokennoista, Energian tuottolaite viekin laitteen massasta puolet. Esimerkiksi 1000 kg sinkoaminen Kuuta kiertävälle radalle vaatii 11 MW voimalan ja 200 tonnia painavan laitteen. Tällaisessa 1,1 km pitkä raidepari kiihdyttäisi 100 kg:n hyötykuorman 130 g:n voimalla. Tällöin katapultti ei sovi ihmisille, koska he eivät kestä niin suurta kiihtyvyyttä. Kyseinen katapultti voisi lähettää vuodessa avaruuteen 1000 tonnia esimerkiksi kuussa tuotettuja kaivannaisia, nestehappea tai muita vastaavia hyödykkeitä.
Eräässä toisessa ratkaisussa raideparin pituus olisi 10 kilometriä, ja olennaista olisi siinä sanko, joka aukeaisi sopivassa kohdassa ja päästäisi lastinsa noin 10 kg menemään avaruuteen. Tämän jälkeen kiihdytysjärjestelmä toimisi toisin päin ja hidastaisi sangon, joka palaisi lähtöpisteeseensä. Näin linko toimisi jatkuvasti


title: Nuoliankeriaat

text: Nuoliankeriaat (Cyematidae) on ahmattiankeriaskaloihin kuuluva kalaheimo, jonka lajeja tavataan valtamerten syvistä vesistä. Se on alalahkonsa Cyematoidei ainoa heimo.


title: Nuoliankeriaat

text: Aikaisemmin heimo sijoitettiin ankeriaskalojen lahkoon, mutta siirrettiin sittemmin kuuluvaksi ahmattiankeriaskaloihin. Nuoliankeriaisiin kuuluu kaksi lajia: nuoliankerias ("Cyema atrum") ja punanuoliankerias ("Neocyema erythrosoma"). Poikasmuotoja on useita, ja lajeja on mahdollisesti enemmänkin. Molemmat lajit ovat lyhyehköjä, pituudeltaan korkeintaan noin 15 cm, ja ruumis on ankeriasmaisen pitkulainen ja suomuton. Leuat ovat pidentyneet ja kaartuvat erilleen. Kalojen hampaita on useita rivejä, ja ne ovat pienet. Lajien selkä- ja pystöevien viimeiset ruodot ovat pidentyneet ja muistuttavat nuolen sulkaa. Nuoliankeriaiden silmät ovat hyvin pienet. Nuoliankeriaiden rakenne ei ole yhtä surkastunut kuin monien muiden ahmattiankeriaskalojen.


title: Nuoliankeriaat

text: Nuoliankeriaita tavataan Atlantin, Intian valtameren ja Tyynenmeren alueilta. Ne elävät syvissä vesissä tyypillisesti 1 500–3 000 metrin syvyydessä. Lajien käyttäytymisbiologiasta tiedetään vain hyvin vähän.


title: Silhuettiauto

text: Silhuettiautolla tarkoitetaan kilpa-autoa, joka muistuttaa ulkoisesti katukäyttöön tarkoitettua esikuvaansa, mutta eroaa tästä tekniikaltaan ja rakenteeltaan huomattavasti. Myös ulkonäön vastaavuus katuauton kanssa vaihtelee luokkakohtaisesti, lähes vakioautosta aina hyvin etäisesti esikuvaansa muistuttaviin esimerkiksi vanhat 5-ryhmän erikoisvakioautot. Muutamia poikkeuksia lukuun ottamatta, kuten rallin B-ryhmä, silhuettiauton etu katuautoa aihiona käyttävään kilpa-autoon on, ettei säännöissä yleensä ole vaadittu minimimäärää ns. luokitteluautoille (engl.homoglation special). Tällaisia sarjoja ovat esimerkiksi NASCAR ja DTM. Näin ollen esimerkiksi Opel pystyi jälkimmäisessä käyttämään Astran silhuettiautossa V8-moottoria, vaikka sellaista ei ollut Opelin mallistossa tarjolla.


title: Silhuettiauto

text: Silhuettiauton eduksi koituu näin suurempi hyöty kilpa-autoon käytetyistä kustannuksista. Kilpailumenestystä voidaan käyttää hyväksi markkinoinnissa, koska katsojat voivat nähdä tuttujen automallien kilpailevan, samalla kun autotehtaan ei tarvitse valmistaa tekniikaltaan identtisiä autoja katukäyttöön.


title: Silhuettiauto

text: Moottoriurheilun maailmassa tunnetuin silhuettiauton tyyppi lienee ajoneuvo, jossa putkirunkoa peittävät siviilimallia etäisesti muistuttavat koripaneelit. Tekniikka kuitenkin on tehty vain kilpailukäyttöön ja jopa moottorin sijainti saattaa vaihtua katuautoon nähden. Koriosat on usein tehty teräksen sijaan kevyemmistä materiaaleista kuten lasikuidusta, hiilikuidusta tai Kevlarista. Joissain luokissa on vaadittu, että katto pilarit ja mahdollisesti paloseinä ovat alkuperäisestä autosta


title: Commencement Bay -luokka

text: Commencement Bay -luokka oli Yhdysvaltain laivaston saattuetukialusluokka, johon piti kuulua kolmekymmentäkolme alusta. Aluksista kuitenkin peruutettiin toisen maailmansodan päättyessä neljätoista, jolloin ainoastaan yhdeksäntoista valmistui. Luokka oli Yhdysvaltain laivaston ainoa alusta alkaen saattuetukialukseksi suunniteltu alusluokka.


title: Commencement Bay -luokka

text: Ainoastaan neljällä tankkerista valmistetulla Sangamon-luokan saattuetukialuksella oli pidempi lentokansi kuin C-3 ja Casablanca-mallisilla aluksilla. Vuonna 1942 muutostöitä hidasti tarvittavien tankkerirunkojen puute ja valmiiden alusten muuttamisen esti sama syy eli korvaavien tankkereiden puute. Sen sijaan rungot Bogue-luokan CV-31 - CV-54 olivat toisintoja C3 muutoksista, joista kaikki ensimmäistä lukuun ottamatta luovutettiin Britannian kuninkaalliselle laivastolle. Luovutettujen korvauksena Yhdysvaltain laivasto piti kaikki Casablanca-luokan alukset itsellään. Kuitenkin vuoden 1944 laivasto-ohjelman paranneltu Sangamon-luokka tilattiin Commencement Bay -luokkana.


title: Likolahti

text: Likolahti on Kuopioon kuuluva alue. Alueella on enimmäkseen teollisuusyrityksiä, autokorjaamoja ja kierrätyskeskuksia. Alueella sijaitsi pitkään, 1920-luvulta 2010-luvulle asti, Atrian ja sen edeltäjien tuotantolaitos, joka työllisti parhaimmillaan noin 700 ihmistä.


title: Heikki Kainulainen (urheilija)

text: Heikki Kainulainen (s. 13. helmikuuta 1936 Kitee) on suomalainen uransa lopettanut yhdistetyn hiihtäjä ja pesäpalloilija.


title: Heikki Kainulainen (urheilija)

text: Kainulainen voitti yhdistetyn Suomen-mestaruuden 1959 sekä saavutti SM-hopeaa vuosina 1961 ja 1964. Hän oli varamiehenä Lahden MM-kilpailuihin 1958. Hän voitti yhdistetyn Puijolla vuosina 1958, 1960 ja 1961; viimeksi mainittuna vuonna hänen taakseen jäi myös olympiavoittaja Georg Thoma.


title: Heikki Kainulainen (urheilija)

text: Kainulainen pelasi pesäpalloa Kiteen Urheilijoiden joukkueessa, viimeisen pelivuotensa 1973 SM-sarjassa.


title: Ambalavao

text: Ambalavao [amˌbalaˈvaw] on kaupunki Madagaskarin Haute Matsiatran alueella. Se sijaitsee maan keskiosan vuoristoseudulla 56 kilometriä Fianarantsoasta lounaaseen. Kaupungin kautta kulkee RN7-valtatie. Asukkaita on 30 000 henkeä (vuonna 2001).


title: Ambalavao

text: Perinteiseen tyyliin rakennettu Ambalavao on yksi Madagaskarin kauneimmista kaupungeista. Nähtävyyksiin kuuluvat silkkikutomo, koristepaperia valmistava tehdas sekä seitsemän kilometrin päässä sijaitseva Anjan luonnonsuojelualue. Ambalavaossa pidetään kerran viikossa maan suurimmat karjamarkkinat.


title: Ambositra

text: Ambositra [amˈbusʲʈʂə̥] on kaupunki Madagaskarissa. Se sijaitsee maan keskiosan vuoristoseudulla 330 kilometriä Antananarivosta etelään. Kaupunki on Amoron'i Manian alueen keskus. Sen kautta kulkee RN7-valtatie. Asukkaita on 32 800 henkeä (vuonna 2001).


title: Ambositra

text: Ambositra on Madagaskarin puukäsityötaiteen keskus. Nähtävyyksiin kuuluvat kaupungin itäpuolella sijaitsevan kuninkaallisen palatsin rauniot sekä lähiseudun zafimanirykylät.


title: Esko Jussila

text: Esko Jussila (s. 22. huhtikuuta 1934 Hollola) on suomalainen uransa lopettanut yhdistetyn hiihtäjä.


title: Esko Jussila

text: Jussila sijoittui yhdistetyssä 25:nneksi Cortina d'Ampezzon olympialaisissa 1956, 19:nneksi Lahden MM-kilpailuissa 1958 ja 21:nneksi Zakopanen MM-kilpailuissa 1962. Squaw Valleyn olympialaisissa 1960 hän jäi sairaana varamieheksi.


title: Esko Jussila

text: Jussila voitti yhdistetyn Suomen-mestaruuden vuosina 1958, 1961 ja 1963 sekä saavutti SM-hopeaa vuonna 1962 ja SM-pronssia 19-vuotiaana vuonna 1954. Holmenkollenin kisoissa hän sijoittui Paavo Korhosen takana toiseksi vuonna 1957. Salpausselällä hän sijoittui kolmanneksi vuonna 1963. Voittoja hän saavutti Harrachovissa vuonna 1954 sekä Kaukolassa ja Puijolla vuonna 1957. Seuratasolla Jussila edusti Hollolan Urheilijat -46:ta ja Lahden Hiihtoseuraa.


title: Janne Ylijärvi

text: Janne Ylijärvi (s. 14. maaliskuuta 1979 Göteborg, Ruotsi) on suomalainen entinen mäkihyppääjä, joka edusti Lahden Hiihtoseuraa.


title: Janne Ylijärvi

text: Mäkihypyn maailmancupissa Ylijärvi kilpaili ensimmäisen kerran maaliskuussa 1999 sijoittuen 37:nneksi Lahden normaalimäen kilpailussa. Ensimmäiset maailmancupin pisteensä Ylijärvi saavutti Predazzon suurmäessä joulukuussa 2001 hypättyään 14:nneksi. Parhaimmillaan hän sijoittui maailmancupin osakilpailussa 13:nneksi Hakuban suurmäessä tammikuussa 2002. Pari päivää myöhemmin hän oli mukana Sapporon joukkuekisassa Suomen joukkueessa, joka sijoittui kolmanneksi. Continental Cupissa Ylijärvi voitti kuusi kilpailua.


title: Janne Ylijärvi

text: Uransa lopetettuaan Ylijärvi on toiminut lasten ja nuorten valmentajana.


title: MOX-polttoaine

text: MOX-polttoaine eli Mixed oxide fuel () on ydinpolttoaine, jossa on sekoitettuna uraania ja plutoniumia. Sekä uraani (UO) että plutonium (PuO) ovat polttoaineessa oksideina. Tavallisesti ydinvoimaloissa käytetään uraanin isotooppeja 235 ja 238. Tällöin ydinjätteessä on huomattavia määriä plutoniumia sekä hajoamatonta uraania. Plutonium ja uraani voidaan erottaa muusta ydinjätteestä (muun jätteen osuus noin 3 %) ja käyttää uudelleen, jolloin syntyy MOX-polttoainetta. Plutoniumia saadaan myös ydinaseista. MOXin käyttö on lisääntynyt viime vuosina muun muassa Japanissa ja Ranskassa.


title: MOX-polttoaine

text: Jos plutoniumia sekoitetaan ydinvoimaloissa käytettäviin polttoainesauvoihin, nousee uraanista saatava energiamäärä noin 12 %. Yleensä polttoaineesta noin kolmannes on MOXia, mutta joissakin reaktoreissa jopa puolet voi olla MOXia.


title: MOX-polttoaine

text: Ensimmäinen MOX-reaktori valmistui 1963, mutta kaupalliseen käyttöön reaktorit tulivat vasta 1980-luvulla. Tähän päivään mennessä MOXia on käytetty noin 2 000 tonnia, ja vuonna 2006 reaktoreissa oli polttoaineena noin 160 tonnia MOXia. Tästä suurin osa on eurooppalaisissa reaktoreissa. Euroopassa on 40 MOXille suunniteltua reaktoria sekä 30 reaktoria, jossa myös voidaan käyttää MOXia. Japanissa reaktoreita on kymmenen.


title: MOX-polttoaine

text: MOX-polttoainetta jossa thorium ja plutoniumi oksideja on myös testattu. Norjalaisten tutkimusten mukaan se tarjoaa joitakin etuja.


title: Johanna Koljonen

text: Johanna Koljonen (s. 17. kesäkuuta 1978 Helsinki) on suomenruotsalainen kirjailija, kriitikko, suomentaja ja radiotoimittaja. Hän muutti vuonna 1999 Tukholmaan ja asuu nykyään Kööpenhaminassa.


title: Johanna Koljonen

text: Koljonen on vuodesta 2008 toiminut sarjakuvakäsikirjoittana suomalaisessa mangasarjassa Oblivion High jaetulla kirjoittajanimellä Ms Mandu.


title: Toivo Nykänen

text: Toivo Nykänen (19. elokuuta 1902 Helsinki – 30. toukokuuta 1983 Lahti) oli suomalainen yhdistetyn hiihtäjä ja mäkihyppääjä.


title: Toivo Nykänen

text: Nykänen sijoittui yhdistetyssä viidenneksi Lahden MM-kilpailuissa 1926 hiihdettyään kuumeisena. Sankt Moritzin olympialaisiin 1928 hän ei päässyt katkaistuaan jalkansa samana talvena. Oslon MM-kilpailuissa 1930 hän oli parhaana suomalaisena 19:s.


title: Toivo Nykänen

text: Lahden Hiihtoseuraa edustanut Nykänen voitti yhdistetyn Suomen-mestaruuden vuosina 1925, 1926 ja 1929. Salpausselän Kisoissa hän voitti yhdistetyn vuonna 1925 sijoituttuaan vuotta aiemmin toiseksi.


title: Toivo Nykänen

text: Nykänen hyppäsi Salpausselän ensimmäisen mäen avaushypyn vuonna 1923. Hän saavutti mäkihypyssä SM-pronssia vuosina 1931 ja 1932.


title: Zafimaniryt

text: Zafimaniryt ovat malagasseihin kuuluva etninen ryhmä Madagaskarissa. Heitä arvioidaan olevan noin 25 000 henkeä.


title: Zafimaniryt

text: Zafimaniryt asuvat Madagaskarin keskiosan metsäisellä vuoristoseudulla Ambositran kaakkoispuolella. Heidän asuinalueensa rajoittuu betsileoihin ja tanaloihin. Zafimaniryt ovat tunnettuja puuleikkauksistaan ja -veistoksistaan sekä ilman nauloja rakennetuista asuintaloista, jotka voidaan siirtää kylästä toiseen. Paikallinen puunkäsittelytaito otettiin vuonna 2008 Unescon aineettoman kulttuuriperinnön luetteloon.


title: Plutoniumdioksidi

text: Plutoniumdioksidi eli plutonium(IV)oksidi (molekyylikaava PuO) on plutoniumin oksidi. Sen kiderakenne on tilakeskeinen kuutio, jossa Pu ydintä ympäröi neljä happiatomia. Tämä rakenne on samanlainen kuin kalsiumfluoridilla. Plutoniumdioksidia syntyy spontaanisti plutoniumin joutuessa kosketukseen ilman hapen kanssa. Plutoniumdioksidi liukenee vain kuumaan typpihappoon. Plutoniumdioksidilla on korkea sulamispiste.


title: Plutoniumdioksidi

text: Plutoniumdioksidia voidaan käyttää ydinpolttoaineena MOX-polttoaineissa. Sitä käytetään myös radioisotooppisissa termosähkögeneraattoreissa esimerkiksi avaruusluotainten voimanlähteenä.


title: Pertti Tiitta

text: Pertti Tiitta (s. 16. huhtikuuta 1940 Mikkeli) on suomalainen yhdistetyn hiihtäjä ja jalkapalloilija.


title: Pertti Tiitta

text: Tiitta voitti 1950-luvun lopulla yhdistetyssä nuorten Suomen-mestaruuksia ja sijoittui vuonna 1959 Puijolla toiseksi 1,2 pistettä Norjan Tormod Knutsenille hävinneenä mutta ei alle 20-vuotiaana saanut silloisten sääntöjen mukaan osallistua seuraavan vuoden olympialaisiin, joissa Knutsen saavutti hopeaa. Zakopanen MM-kilpailuissa 1962 Tiitta sijoittui 13:nneksi ja voitti samana vuonna Suomen-mestaruuden sekä Puijon kilpailun. Hän lopetti yhdistetyssä kilpailemisen tuohon talveen.


title: Pertti Tiitta

text: Tiitta pelasi jalkapallon SM-sarjaa Kuopion Palloseuran, Upon Pallon ja Lahti-69:n joukkueissa. Vuonna 1964 hän saavutti KuPS:issa SM-hopeaa ja oli joukkueensa paras maalintekijä tehtyään kymmenen maalia. Pelaajauransa jälkeen hän on toiminut jalkapallovalmentajana.


title: Ise-luokka

text: Ise-luokka oli keisarillisen Japanin laivaston kahden aluksen muodostama taistelulaivaluokka, jonka alukset muutettiin lentotukialuksiksi. Luokan piti alun perin olla toisinto edeltäneestä Fusō-luokasta, mutta valmistuksen aikana alukset kokivat runsaasti muutoksia. Niiden etukantta lyhennettiin, apuaseet ryhmiteltiin tiivimpiin ryhmiin, pääaseet sijoitettiin uudelleen, savuhormit sijoitettiin lähemmäs toisiaan sekä takakansi muutettiin lentokanneksi.


title: Ise-luokka

text: Japanin keisarillisen laivaston Midwayn taistelussa vuonna 1942 kärsimien lentotukialustappioiden korvaamiseksi päätettiin kumpikin luokan aluksista muutta lentotukialuksiksi. Valintaan olivat syynä alusten suurempi nopeus Fusō-luokan aluksiin verrattuna, sekä "Hyugan" korjaamaton torni, joka oli tuhoutunut räjähdyksessä.


title: Ise-luokka

text: Alusten takakannen tornit poistettiin ja niiden paikalle rakennettiin hangaari ja lentokansi, minkä jälkeen aluksella kykeni operoimaan 14 Yokosuka D4Y -syöksypommittajaa sekä kahdeksan Aichi E16A -meritoimintakonetta. Muutostöiden yhteydessä alusten ilmatorjuntaa vahvistettiin. Alusten käyttö jäi vähäiseksi lentokoneiden ja lentäjien puutteen vuoksi.


title: Pekka Ristola

text: Pekka Ristola (s. 13. toukokuuta 1929 Iitti) oli suomalainen yhdistetyn hiihtäjä.


title: Pekka Ristola

text: Ristola sijoittui Squaw Valleyn olympialaisissa 1960 yhdistetyssä parhaana suomalaisena neljänneksi oltuaan sekä hiihto- että mäkiosuudella kuudes. MM-kilpailuissa hän sijoittui 11:nneksi Falunissa 1954 sekä 17:nneksi niin Lahdessa 1958 kuin myös Zakopanessa 1962. Ristola voitti Suomen-mestaruuden 34-vuotiaana vuonna 1964. Hän saavutti SM-hopeaa vuosina 1957 ja 1958 sekä SM-pronssia vuosina 1956, 1961 ja 1962. Vuoden 1960 SM-kilpailuissa hän sijoittui seitsemänneksi eli heikommin kuin saman vuoden olympialaisissa. Ruotsin hiihtokisoissa hän sijoittui toiseksi vuonna 1956 ja kolmanneksi vuonna 1957. Holmenkollenilla hän oli kolmas vuonna 1957.


title: Pekka Ristola

text: Kilpauransa jälkeen Ristola toimi muun muassa Suomen Hiihtoliiton liittovaltuuston varapuheenjohtajana ja Sotkamon Jymyn puheenjohtajana.


title: Antaifasyt

text: Antaifasyt ovat malagasseihin kuuluva etninen ryhmä Madagaskarissa. Toisinaan heitä pidetään antaisakojen alaryhmänä. Antaifasyja arvioidaan olevan yli 140 000 henkeä.


title: Antaifasyt

text: Antaifasyt asuvat Madagaskarin kaakkoisosassa Intian valtameren rannikolla Farafanganan kaupungin ympäristössä. Pohjoisessa he rajoittuvat antaimoroihin, lännessä tanaloihin ja etelässä antaisakoihin. Viime aikoina monet heistä ovat muuttaneet kausityön perässä maan koillis- ja pohjoisosiin.


title: Antaifasyt

text: Antaifasyjen elinkeinoja ovat riisinviljely ja kalastus. Ryhmä jakautuu kolmeen klaaniin, joilla on omat kuninkaansa.


title: Vaarallisia valheita

text: Vaarallisia valheita ("Suspicion", 1941) on Alfred Hitchcockin ohjaama romanttinen psykologinen trilleri, pääosissa Cary Grant ja Joan Fontaine avioparina. Muissa rooleissa esiintyvät Sir Cedric Hardwicke, Nigel Bruce, Dame May Whitty, Isabel Jeans ja Heather Angel.


title: Vaarallisia valheita

text: Joan Fontaine voitti roolistaan parhaan naispääosan Oscarin.


title: Vaarallisia valheita

text: "Video-oppaassa" vuodelta 1994 Asko Alanen sanoo "Vaarallisia valheita" ”valjuhkoksi kulissiteatteriksi” ja antaa sille kolme tähteä viidestä, mikä vastaa sanallista arviota ”hyvä”. "VideoHound’s Golden Movie Retriever" antaa elokuvalle kolme ja puoli tähteä neljästä.


title: Antaimorot

text: Antaimorot ovat malagasseihin kuuluva etninen ryhmä Madagaskarissa. Toisinaan heitä pidetään aintaisakojen alaryhmänä. Antaimoroja arvioidaan olevan noin 500 000 henkeä.


title: Antaimorot

text: Antaimorot asuvat Madagaskarin kaakkoisosassa Intian valtameren rannikolla Vohipenon ja Manakaran ympäristössä. Pohjoisessa he rajoittuvat antambahoakoihin, lännessä tanaloihin ja etelässä antaifasyihin.


title: Antaimorot

text: Paikallisen perinteen mukaan antaimorot ovat madagaskarilaisten naisten ja arabimiesten jälkeläisiä. Yhteiskunta jakautuu kasteihin, joista ylin pitää itseään puhtaina arabeina. Antaimorojen uskonto on islamin ja animistisen perinteen sekoitus.


title: Loputon treeni

text: Loputon treeni (eng. "Stay Hungry") on vuonna 1976 kuvattu draamakomedia, joka perustuu Charles Gainesin romaaniin. Elokuvan pääosissa nähdään mm Jeff Bridges, Sally Field, Arnold Schwarzenegger, Scatman Crothers, Robert Englund ja Ed Begley Jr. Elokuvan on ohjannut Bob Rafelson. Elokuva oli ensimmäinen elokuva, josta Schwarzenegger voitti Golden Globe palkinnon. Elokuva oli myös ensimmäinen, jossa kuultiin Schwarzeneggerin oikea ääni.


Jääkiekon naisten maailmanmestaruuskilpailut 2011 pelattiin Sveitsin, Zürichissä ja Winterthurissa. Maailmanmestaruuden voitti Yhdysvallat.


title: Jääkiekon naisten maailmanmestaruuskilpailut 2011

text: Lohko-A


text: Lohko-B


text:
MM-Kilpailut
I. Divisioona
II. Divisioona
III. Divisioona


text:
IV. Divisioona
V. Divisioona


title: Cameron van der Burgh

text: Cameron van der Burgh (s. 25. toukokuuta 1988 Pretoria) on eteläafrikkalainen uimari, joka on erikoistunut rintauintiin.


title: Cameron van der Burgh

text: Van der Burgh sai Melbournen MM-kilpailuissa 2007 pronssia 50 metrin rintauinnissa ajalla 27,88. Manchesterin lyhyen radan MM-kisoissa 2008 hän oli toinen 100 metrin rintauinnissa ajalla 57,92 ja kolmas 50 metrillä ajalla 26,67. Pekingin olympialaisissa 2008 hän karsiutui 100 metrin rintauinnin välierissä. Rooman MM-kilpailuissa 2009 hän sai kultaa 50 metrin rintauinnissa ajalla 26,67 ja pronssia 100 metrillä ajalla 58,95.


title: Cameron van der Burgh

text: Van der Burgh saavutti Delhin Kansainyhteisön kisoissa 2010 kultaa 50 ja 100 metrin rintauinnissa sekä hopeaa 4 × 100 metrin sekauinnissa. Saman vuoden lyhyen radan MM-kilpailuissa Dubaissa hän voitti 100 metrin rintauinnin ajalla 56,80 ja oli toinen 50 metrin rintauinnissa. Shanghain MM-kilpailuissa 2011 hän sai pronssia 50 ja 100 metrin rintauinnissa. Saman vuoden Maputon Afrikan kisoissa hän voitti 50 ja 100 metrin rintauinnit. Lontoon olympialaisissa 2012 van der Burgh voitti kultaa 100 metrin rintauinnissa uudella maailmanennätysajalla 58,46. Barcelonan MM-kilpailuissa 2013 hän voitti 50 metrin rintauinnissa kultaa ja saavutti 100 metrin rintauinnissa hopeaa. Glasgow'n Kansainyhteisön kisoissa 2014 hän saavutti 50 metrin rintauinnissa kultaa, 100 metrin rintauinnissa hopeaa ja 4 × 100 metrin sekauinnissa pronssia. Dohan lyhyen radan MM-kilpailuissa 2014 hän oli toinen 50 metrin rintauinnissa.


title: Cameron van der Burgh

text: Van der Burgh saavutti Kazanin MM-kilpailuissa 2015 hopeaa 50 metrin rintauinnissa ajalla 26,66 ja 100 metrin rintauinnissa ajalla 58,59. Rio de Janeiron olympialaisissa 2016 hän sai niin ikään hopeaa 100 metrin rintauinnissa ajalla 58,69. Saman vuoden Windsorin lyhyen radan MM-kilpailuissa hän voitti kultaa 50 metrin rintauinnissa ajalla 25,64. Budapestin MM-kilpailuissa 2017 van der Burgh ui pronssia 50 metrin rintauinnissa ajalla 26,60. Gold Coastin Kansainyhteisön kisoissa 2018 hän saavutti kultaa 50 metrin rintauinnissa sekä pronssia 100 metrin rintauinnissa ja 4 × 100 metrin sekauinnissa. Hangzhoun lyhyen radan MM-kilpailuissa 2018 hän voitti kultaa 50 metrin rintauinnissa ajalla 25,41 ja 100 metrin rintauinnissa ajalla 56,01.


title: Robertson

text: Robertson on muun muassa seuraavien henkilöiden sukunimi:


title: Antaisakat

text: Antaisakat (myös "taisakat", "tesakit") ovat malagasseihin kuuluva etninen ryhmä Madagaskarissa. Toisinaan heihin luetaan myös antaifasyt, antaimorot ja antambahoakat. Antaisakoja arvioidaan olevan yli 650 000 henkeä.


title: Antaisakat

text: Antaisakat asuvat etupäässä Madagaskarin kaakkoisosassa Intian valtameren rannikolla Farafanganan eteläpuolella. He rajoittuvat pohjoisessa antaifasyihin, lännessä baroihiin ja etelässä antanosyihin. Nykyään heitä on muuttanut eri puolille maata.


title: Antaisakat

text: Alkuperältään antaisakat ovat sakalavoja. Ylimystö kuuluu sukuihin, jotka muuttivat alueelle 1600-luvulla saaren länsitasangolta. Alemmat sosiaaliryhmät ovat sekoittuneita. Antaisakat viljelevät riisiä, kahvia ja banaaneja. He muodostavat myös valtaosan maan siirtotyöläisistä.


title: Romero

text: Romero voi tarkoittaa ainakin seuraavia:


title: Antankaranat

text: Antankaranat ovat malagasseihin kuuluva etninen ryhmä Madagaskarissa. Toisinaan heitä pidetään sakalavojen alaryhmänä. 1980-luvulla antankaranoja arvioitiin olevan noin 60 000 henkeä.


title: Antankaranat

text: Antankaranat asuvat Madagaskarin pohjoiskärjessä Antsirananan kaupungin ympäristössä. Etelässä he rajoittuvat tsimihetyihin ja betsimisarakoihin.


title: Antankaranat

text: Alkuperältään antankaranat ovat sakalavojen, betsimisarakoiden ja arabien sekakansaa. Tärkeimmät elinkeinot ovat karjanhoito ja maanviljely. Monet antankaranat työskentelevät saaren itärannikon plantaaseilla tai kaupunkien tehtaissa. Uskonnoltaan he ovat muslimeja.


title: Pinnasänky

text: Pinnasänky on pieniä lapsia varten suunniteltu vuode. Pinnasängyssä on putoamisen ja uloskiipeämisen estämiseksi pystypuista rakennetut kalterimaiset seinät. Samantapaisia vuoteita käytetään muun muassa levottomien vanhusten hoidossa putoamisen ehkäisemiseksi.


title: Angel Eyes (elokuva)

text: Angel Eyes on yhdysvaltalainen romanttinen draamaelokuva vuodelta 2001. Sen on ohjannut Luis Mandoki ja päärooleja näyttelevät Jennifer Lopez, Jim Caviezel ja Jeremy Sisto.


title: Antambahoakat

text: Antambahoakat ovat malagasseihin kuuluva etninen ryhmä Madagaskarissa. Toisinaan heitä pidetään antaisakojen alaryhmänä. Antambahoakoja arvioidaan olevan noin 50 000 henkeä.


title: Antambahoakat

text: Antambahoakat asuvat Madagaskarin kaakkoisosassa Intian valtameren rannalla Mananjaryn ympäristössä. Pohjoisessa he rajoittuvat betsimisarakoihin, lännessä tanaloihin ja etelässä antaimoroihin. Perinteinen elinkeino on riisin ja maniokin viljely. Kulttuurissa on arabialaisia piirteitä.


title: Herra Heinämäki ja Leijonatuuliviiri

text: Herra Heinämäki ja Leijonatuuliviiri on 23. joulukuuta 2011 ensi-iltansa saanut suomalainen elokuva, jonka ohjasivat Matti Grönberg ja Pekka Karjalainen.


title: Herra Heinämäki ja Leijonatuuliviiri

text: Suomen sodan aikana maantierosvo Jeppe Antinpoika ryöstää Ruotsin kuninkaan vankkureilta arkun joka on täynnä kultakolikoita ja jalokiviä. Jeppe osti kolikoilla talon ja alkoi elää leveää elämää. Vanhemmalla iällä hän rupesi poliisiksi.


title: Herra Heinämäki ja Leijonatuuliviiri

text: Eläkkeelle jäänyt Jeppe kirjoittaa muistikirjaansa:


title: Herra Heinämäki ja Leijonatuuliviiri

text: "Kaikki rahat olen tuhlannut ja hyvän elämän elänyt, mutta jalokivet säästin. Jätän ne hirren koloon, taloon jonka katolla pyörii leijonatuuliviiri. Onnea löytäjälle."


title: Herra Heinämäki ja Leijonatuuliviiri

text: Hän laittaa kirjansa samaan arkkuun missä ryöstetyt kolikot olivat, odottamaan arkun löytäjää.


title: Herra Heinämäki ja Leijonatuuliviiri

text:
Kaupunkilaistyttö Aurora, jota myös Arskaksi kutsutaan, saapuu kesäksi maalaisoriginelli Herra Heinämäen luo lomailemaan. Arska tapaa netissä Jaakko Kakerbergin, jonka kanssa hän ystävystyy.
Jaakko kertoo että hänen isällään, eli Herra Heinämäen naapurilla, leipuri Heimo Kakerbergilla menee huonosti, sillä heidän talossaan on alkanut tapahtua outoja asioita ja leipomisbisneksiä on sabotoitu.


title: Herra Heinämäki ja Leijonatuuliviiri

text:
Myöhemmin Arska kuulee Herra Heinämäeltä että joskus Kakerbergien kakut olivat Suomen suosituimpia. Jaakon isä Heimo ja Herra Heinämäki rakensivat kakkukoneen jolla kaikki kakut tehtiin.
Eräänä päivänä kakkukone ei enää toiminutkaan. Heimo luuli että Herra Heinämäki rakensi sen huonosti ja sen takia he riitautuivat.


title: Herra Heinämäki ja Leijonatuuliviiri

text:
Kahden vuoden jälkeen kakkukone on taas saatu toimimaan ja Heimokin antoi jo anteeksi Herra Heinämäelle. He tanssivat ja laulavat. Kakkukone alkaa savuta ja yhtäkkiä se räjähtää. Heimo vahingoittui räjähdyksessä ja joutui sairaalaan.
Paikalle saapuu kaksi paikallista poliisia; Reppanainen ja Konstaapeli Mutka. He antavat Jaakon äidille Liisalle sakot luvattomasta räjähtelevän koneen rakentamisesta. Liisa kertoo Mutkalle heidän rahaongelmistaan, mutta Konstaapeli Mutka käskee heidän vain myydä talon ja muuttaa kaupunkiin.
Herra Heinämäki menee katsomaan räjähtänyttä kakkukonetta ja huomaa, että rähäjdys ei johtunutkaan Heimosta tai Herra Heinämäestä. Sokerisäiliö on täynnä papiljotteja. Arska sanoo että räjähdyksen takana on joku mutta ei tiedä että kuka.
Arska on menossa yhtenä iltana katsomaan kakkukonetta kun huomaa, että Kakerbergien leipurihuoneesta juoksee ulos mies, jolla on päällänsä mustat vaatteet. Häneltä putoaa silmälasinsanka.


title: Herra Heinämäki ja Leijonatuuliviiri

text: Kakkukoneen sabotointi jatkuu. Yhtenä päivänä Kakerbergeille saapuu terveystarkastaja joka sulkee leipomon, koska leipomoon on kuin ihmeen kaupalla ilmestynyt rottia. Myöhemmin selviää että terveystarkastaja olikin Konstaapeli Mutkan vaimo jonka hän palkkasi tähän työhön. Rotat Mutka oli itse yöllä vienyt sinne sillä hän oli mustapukuinen yöhiippari.


title: Herra Heinämäki ja Leijonatuuliviiri

text: Arska miettii Kakerbergien huonoa tilannetta ja päättää järjestää hyväntekeväisyyspäivän ja antaisi kaikki tulot Kakerbergeille. Martat möivät pipoja ja sukkia, Herra Heinämäen Lato-orkesteri soitti musiikkia ja Herra Heinämäki myi itse tekemiään uistimia. Konstaapeli Mutka varastaa kassalippaan ja lavastaa Lato-orkesterin syyllisiksi.


title: Herra Heinämäki ja Leijonatuuliviiri

text: Kakerbergit myyvät talonsa Konstaapeli Mutkalle koska he eivät tienneet, että Mutka oli kaiken takana. Arska ja Herra Henämäki kuitenkin tajuavat mistä on kyse ja kutsuvat kaikki apuun Kakerbergien talolle, missä Mutka on. Mutka jää kiinni tekosistaan ja paljastaa syyn kakkukoneen sabotoimiseen ja Kakerbergien talon ostamiseen:


title: Herra Heinämäki ja Leijonatuuliviiri

text:
Hän oli ollut Reppanaisen kanssa siivoamassa poliisitalon ullakkoa josta hän löysi Jeppe Antinpojan muistikirjan ja siinä olleen viestin. Mutka tiesi että leijonatuuliviiri on Kakerbergien katolla joten siellä olisi aarre Siitä alkoi sitten kakkukoneen rikkomista, rottien piilottamista taloon ja muita rötöksiä. Lopuksi hän osti koko talon, mutta ei löytänyt aarretta.
Mutta sitten Herra Heinämäki kertoo että leijonatuuliviiri on alun perin hänen talostaan, mutta putosi myrskyssä. Hän antoi sen lahjaksi Kakerbergeille.


title: Herra Heinämäki ja Leijonatuuliviiri

text: Ja niin Mutka joutui vankilaan, Reppanaisesta tuli konstaapeli ja Kakerbergit saivat kakkukoneen korjattua ja kakut takaisin kauppoihin. Mutta mitä tapahtui Jeppe Antinpojan jalokiville, jos ne kerran olivat Herra Heinämäen talossa? Herra Heinämäki luuli niitä värikkäiksi lasikiviksi, ja teki niistä uistimia.


title: Wallander

text: Wallander on ruotsalainen sukunimi.


title: Antanosyt

text: Antanosyt ovat malagasseihin kuuluva etninen ryhmä Madagaskarissa. Heitä pidetään antandroyden alaryhmänä. Antanosyja arvioidaan olevan yli 350 000 henkeä.


title: Antanosyt

text: Antanosyt asuvat Madagaskarin kaakkoisosassa Taolagnaron ympäristössä. Koillisessa he rajoittuvat antaisakoihin, lännessä antandroyhin ja luoteessa baroihin. Antanosyjen oman perinteen mukaan he ovat antambahoakojen, arabien, ranskalaisten ja intialaisten sekakansaa. Pääelinkeinoja ovat riisinviljely ja karjanhoito.


title: Wilhelm Killmayer

text: Wilhelm Killmayer (21. elokuuta 1927 München – 20. elokuuta 2017) oli saksalainen säveltäjä. Hän sai säännöllistä pianonsoiton opetusta kuusivuotiaasta. Valmistuttuaan ylioppilaaksi hän opiskeli orkesterinjohtoa ja sävellystä Hermann Wolfgang von Waltershausenin Musikseminarissa Münchenissä vuosina 1945–1951. Killmayer osallistui Rudolf von Fickerin ja Walter Riezlerin musiikkitieteen kursseille samalla kun sai yksityisopetusta Carl Orffilta (1951–1953). Vuosina 1953–1954 Killmayer oli mestariluokalla Münchenissä Staatliche Musikhochschulessa.


title: Wilhelm Killmayer

text: Killmayer opetti vuodesta 1955 työkseen musiikin teoriaa ja kontrapunktia Trappsches Konservatoriumissa Münchenissä. Vuonna 1961 hän pääsi johtamaan balettia Bayerische Staatsoperiin, jossa hän työskenteli vuoteen 1964. Killmayer pääsi apurahalla kahdesti (1958, 1965–6) Rooman Villa Massimoon. Tämän jälkeen hänestä tuli vapaa säveltäjä, ja hän asettui Frankfurt am Mainiin vuonna 1968. Vuonna 1973 hänestä tuli Münchenin Staatliche Musikhochschulen sävellyksen professori; vuodesta 1992 hän oli emeritus.


title: Wilhelm Killmayer

text: Killmayer hylkäsi jo nuorena sarjallisuuden ja kehitti yksilöllisen tyylinsä, jota inspiroi pääasiassa hänen 1800-luvun musiikista tekemänsä tutkimus. Hänen tuotantoonsa kuuluu muun muassa kolme sinfoniaa, "Missa Brevis" ja näyttämöteoksia. Hän sai lukuisia palkintoja. Hän oli jäsenenä Bayerische Akademie der Schönen Künstessä vuodesta 1972 ja Berliinin Akademie der Künstessä vuodesta 1980.


title: 9 Singles Pack

text: 9 Singles Pack on Michael Jacksonin vuonna 1983 julkaistu singlekokoelma. Se käsittää yhdeksän singleä, joista suurin osa on menestyneiltä "Off the Wall" ja "Thriller" -albumeilta.


title: Parenthood

text: Parenthood voi tarkoittaa ainakin seuraavia:


title: Singles Souvenir Pack

text: Singles Souvenir Pack on vuonna 1988 julkaistu singlekokoelma Michael Jacksonilta. Se sisältää 5 singleä (10 kappaletta), joista suurin osa on menestyksekkäältä Bad -albumilta.


title: Singles Souvenir Pack

text:
Single 1
Single 2
Single 3
Single 4
Single 5


title: Seitsemännen portaan enkeli

text: Seitsemännen portaan enkeli () on vuonna 1996 ilmestynyt omaelämäkerrallinen teos, jonka on kirjoittanut amerikanirlantilainen Frank McCourt. Tragikoominen kirja kertoo McCourtin köyhyyden täyttämästä lapsuudesta, alkoholisoituneesta isästä ja epätoivoisesta äidistä, joka teki parhaansa pitääkseen perheensä hengissä. Tarina alkaa Frankin ensimmäisistä vuosista pula-ajan Brooklynissä, mutta sijoittuu suurimmaksi osaksi Limerickiin Irlantiin. Seitsemännen portaan enkeli voitti Pulitzer-palkinnon ja keräsi suurta suosiota ja myyntimenestystä. Alan Parker on ohjannut teoksen pohjalta myös elokuvan.


title: Seitsemännen portaan enkeli

text:
19. elokuuta 1930 Brooklynissä, New Yorkissa syntynyt, Frank McCourt oli Malachy McCourtin ja Angela Sheehan vanhin poika. Frank McCourt asui New Yorkissa vanhempiensa sekä neljän nuoremman sisarustensa kanssa: 1931 syntynyt Malachy; kaksoset Oliver ja Eugene, syntynyt 1932; ja nuorin sisko Margaret, joka kuoli seitsemän viikkoa syntymänsä jälkeen 1935.
Tämän ensimmäisen tragedian jälkeen, hänen perheensä muutti takaisin Irlantiin, missä perheen kaksoset Eugene ja Oliver kuolivat vuosi Irlantiin saapumisen jälkeen. Frankin nuorimmat veljekset, Michael ja Alphie  syntyivät sen jälkeen vuosina 1936 ja 1940.
Angela Sheehan oli maahanmuuttaja USA:ssa ja tapasi Malachy McCourtin kolmen kuukauden vankeuden jälkeen johon hänet oli tuomittu rekka-auton kaappauksesta. Angela tulee raskaaksi Malachylle ja hänen serkkujensa Philomenan ja Delia MacNamaran painostuksesta Malachy menee Angelan kanssa naimisiin. Malachy ei usko avioliiton kestävän ja hän yrittää karata Californiaan, mutta tuhlaa matkarahansa pubissa. Seuraavina vuosina Angela synnyttää Francisin(Frankin), sitten Malachyn, kaksoset Oliverin ja Eugenen ja Margaretin, joka kuolee pienokaisena. Pian Margaretin kuoleman jälkeen, McCourtin perhe muuttaa takaisin Irlantiin, perheenjäsentensä avun toivossa.
Elämää Irlannissa, erityisesti Limerickissä, 1930 ja 1940 vuosikymmenillä on kuvailtu karun realistisella tavalla. Perhe asui ränsistyneellä, päällystämättömien talojen reitillä, jotka tulvivat säännöllisesti. McCourtien talo oli reitin kaukaisimpia taloja, kujan ainoan ulkokäymälän lähellä. Isä Malachy opetti lapsilleen Irlantilaisia tarinoita ja kertomuksia sekä lauluja, mutta hän oli alkoholisti ja löysi harvakseltaan työtä. Kun hän löysi, hän käytti palkkansa pubeissa. Hänen perheensä täytyi elää avustusrahojen avulla koska hän ei pystynyt pitämään työpaikkoja alkoholisminsa takia. Malachy käytti usein perheensä avustusrahat ennen kuin hänen vaimonsa Angela edes näki niitä. Hän ei siis pystynyt ruokkimaan nälkään nääntyviä lapsiaan. Vuosia perhe kituutteli ei juuri muulla kuin teellä ja leivällä. He aina mietiskelivät, milloin heillä olisi mahdollisuus nauttia oikea lounas tai ateria ja sitä, saisivatko lapset koskaan edes kenkiä koulunkäyntiä varten. Vaikeuksista huolimatta, monet kertomuksen piirteet kerrotaan ovelalla, kuivahtavalla huumorilla ja muutenkin viehättävällä tavalla.